title: Liitin

text: Hydrauliikkaliittimillä liitetään hydrauliikkaletkuja. Esimerkiksi hydraulisella kippilaitteella varustettu peräkärry voidaan liittää pikaliittimellä traktorin hydrauliikkaulosottoon.


title: Liitin

text: Vesijohtoliittimillä liitetään vesiletkuja ja -putkia. Esimerkiksi puutarhaletku voidaan liittää vesijohtoverkkoon.


title: Liechtensteinin taidemuseo

text: Liechtensteinin taidemuseo () on Vaduzissa Liechtensteinissa sijaitseva taidemuseo. Se perustettiin vuonna 2000. Sen merkitys eurooppalaisella tasolla kasvoi vuonna 2004 järjestetyn onnistuneen Andy Warhol -näyttelyn myötä. Museorakennuksen ovat suunnitelleet sveitsiläiset arkkitehdit Meinrad Morger, Heinrich Degelo ja Christian Kerez. Museo on keskittynyt erityisesti nykytaiteeseen. Soolonäyttelyitä järjestetään säännöllisesti, samoin erikoisnäyttelyitä, joissa esitellään Liechtensteinin ruhtinaan kokoelmia.


title: Váh

text: Váh on joki Slovakiassa. Se on Tonavan vasen sivujoki. Joen pituus on 390 km. Joki alkaa Tatravuorilta ja laskee Kolárovon luona Pieneen-Tovanaan, joka puolestaan yhtyy Tonavaan Komárnon luona.


title: Vainajien muistopäivä

text: Vainajien muistopäivä on juhlapäivä, joka on omistettu vainajille. Niiden alkuna on pakanallinen vainajien palvonta. Kristillinen vaikutus on joko syrjäyttänyt kansanomaiset vainajien muistopäivät tai ne ovat yhdistyneet, kuten esimerkiksi kekri. Kristillisistä kirkkokunnista protestanttisissa muistopäivää vietetään pyhäinpäivänä, roomalais-katolisessa on erityinen vainajien päivä. Ortodoksisessa kirkossa vainajien muistopäiviä on useita, esimerkiksi radunitsa pääsiäisen jälkeisenä tiistaina ja helluntailauantai.


title: Sinun kanssasi tähtisilmä

text: Sinun kanssasi tähtisilmä on Esko Mustosen säveltämä ja sanoittama tango.


title: Sinun kanssasi tähtisilmä

text: Vuonna 1975 kappaleen on levyttänyt laulaja Erkki Junkkarinen singlensä "Tango Nocturno" toisena kappaleena. Junkkarista säestää Pauli Granfeltin yhtye ja Granfelt on myös tehnyt sovituksen.


title: Sinun kanssasi tähtisilmä

text: Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 559.


title: Sinun kanssasi tähtisilmä

text: Singlen molemmat kappaleet ovat Junkkarisen vuoden 1975 menestysalbumilla "Ruusuja hopeamaljassa" (PSO Blue Master BLU-LP 180). LP-levyn kansitekstissä Lauri Jauhiainen kertoo, että kappaleen tehnyt Esko Mustonen oli Junkkarisen parhaita ystäviä ja oli jo ennen tätä kappaletta saanut soittaa yleisön toivomuksesta Junkkarisen kappaleita juontamissaan radion musiikkiohjelmissa, joihin kuului mm. Sävellahja.


title: Sinun kanssasi tähtisilmä

text: Arja Korisevan versio kappaleesta on albumilla "Tangokuningas ja kuningatar" (1989) ja Eero Avenin versio kokoelma-albumilla "Ruusutanssi" (2009).


title: Tango Nocturno

text: Tango Nocturno eli alun perin Tango Notturno (Ich hab’ an dich gedacht) on Hans Otto Borgmannin säveltämä tango, jonka on sanoittanut Hans Fritz Beckmann. Kyseessä on elokuvasävelmä.


title: Tango Nocturno

text: Suomessa "Tango Notturnon" on levyttänyt vuonna 1958 laulaja Seija Karpiomaa Jaakko Salon yhtyeen säestämänä. Salo on toiminut myös sovittajana. Suomalaiset sanat on tehnyt Saukki eli Sauvo Puhtila.


title: Tango Nocturno

text: Vuonna 1975 laulaja Erkki Junkkarinen on levyttänyt sävelmän singlensä "Tango Nocturno" nimikkokappaleena Pauli Granfeltin yhtyeen säestämänä. Granfelt on myös kappaleen sovittaja.


title: Tango Nocturno

text: Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 558. Singlen toisena kappaleena on "Sinun kanssasi tähtisilmä".


title: Tango Nocturno

text: Singlen molemmat kappaleet ovat Junkkarisen vuoden 1976 menestysalbumilla "Ruusuja hopeamaljassa" (PSO Blue Master BLU-LP 180).


title: Pippurihapero

text: Pippurihapero ("Russula badia") on haperoiden sukuun kuuluva sienilaji. Se kelpaa syötäväksi, kun se ensin esikäsitellään keittämällä.


title: Pippurihapero

text:
Lakki on nuorena kupera, vanhemmiten laakeneva ja keskeltä kuoppainen. Väriltään se on tumman purppuranpunainen tai violetinmusta. Heltat ovat nuorena valkoisia, vanhemmiten okran värisiä.
Jalka on enimmäkseen valkoinen ja hieman ruusunpunaisen sävyinen. Malto on valkoista. Itiöpöly on okrankeltaista.


title: Pippurihapero

text: Pippurihaperoa tavataan kallio- ja meren rannikon kallio- ja mäntymetsissä sekä mäntylehdoissa.


title: Paperimarkka (Saksa)

text: Paperimarkka (saksaksi "Papiermark") oli saksalainen rahayksikkö vuosina 1914–1923. Rahaa käytettiin myös Danzigin vapaakaupungissa vuoteen 1923 asti. Paperimarkka korvasi vanhan kultamarkan. Nimitystä alettiin virallisesti käyttää ensimmäisen maailmansodan jälkeen hyperinflaation saavutettua huippunsa vuonna 1923, jolloin rahan arvo romahti täysin. Paperimarkan korvasi Rentenmark vuonna 1924, jolloin 1 triljoonalla paperimarkalla sai yhden rentenmarkin. Myöhemmin Reichsmark korvasi Rentenmarkin.


title: Now That’s What I Call Music! 86

text: Now That's What I Call Music! 86 tai Now! 86 on Now!-sarjan albumi. Se julkaistiin Yhdistyneessä kuningaskunnassa 18. marraskuuta 2013 ja siinä on kaksi levyä.


title: Interlaken Ost

text: Interlaken Ostin rautatieasema () on Sveitsin rautatieliikenteen solmukohtia. Asema sijaitsee Interlakenin kunnassa. Interlakenissa on myös vanhempi, läntinen asema (Interlaken West). Interlaken Ostin rautatieasema on avattu vuonna 1874 Bödelibahnin varteen.


title: Interlaken Ost

text: Interlaken Ostin asemalta on henkilöliikennettä kolmeen suuntaan:


title: Interlaken Ost

text: Interlaken Ost on vilkas vaihtoasema, sillä se on kaikkien asemalle ajavien henkilöjunien pääteasema. Asemalla on 8 raidetta. Junavuoroja lähtee päivittäin noin 150 kpl. Asemalta on suora kaukojunayhteys muun muassa Berniin, Baseliin ja Luzerniin sekä Berliiniin ja Pariisiin.


title: Interlaken Ost

text: Normaalien junien lisäksi aseman läheisyydestä on kesäkaudella funikulaariyhteys Harderkulmvuorelle (1 306 m mpy.)


title: Interlaken Ost

text: Interlaken Ostin asemalta on paikallisliikenteen lisäksi säännöllinen bussiliikenne Thuninjärven pohjoispuolitse Beatenbuchtin kautta Thuniin sekä Brienzjärven pohjoispuolelle Ringgenbergiin ja eteläpuolelle Iseltwaldiin.


title: Interlaken Ost

text: Interlaken Ostin aseman läheisyydestä, Aarejoelta, on BLS:n laivayhteys Brienziin.


title: Disney Infinity

text: Disney Infinity on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2013.


title: Disney Infinity

text: Peli julkistettiin vuonna 2010 ja sen kehittämiseen meni 100 miljoonaa Yhdysvaltain dollaria. Peli sisältää samanlaisuuksia "Skylanders"-pelisarjan kanssa, sillä se sisältää kerättäviä Disney- ja Pixar-elokuvien figuriineja, jotka on synkronisoitu pelin kanssa ja joilla voi seikkailla pelissä.


title: Efektiivinen altruismi

text: Efektiivinen altruismi on ideologia, jossa pyritään järjen ja todisteperäisen tiedon avulla selvittämään tehokkain tapa parantaa maailmaa.


title: Efektiivinen altruismi

text: Monet efektiiviset altruistit pitävät tiettyjä altruistisia tekoja moraalisesti välttämättöminä. Efektiiviset altruistit ottavat huomioon kaikki aatteet ja toimintatavat, ja toimivat sitten tavalla, jolla on suurin positiivinen vaikutus. Tämä laaja todisteisiin perustuva lähestymistapa erottaa efektiivisen altruismin perinteisestä altruismista ja hyväntekeväisyydestä. Efektiivisesti altruistiset teot voivat joissain tapauksissa olla tavallista vähemmän intuitiivisia tai tunneperäisesti keskeisiä. Filosofi Peter Singer on tunnettu efektiivisen altruismin kannattaja.


title: Efektiivinen altruismi

text: Asioita jotka ovat efektiivisen altruismin kannalta kiinnostavia, ovat köyhyyden ja teollisen lihantuotannon tuottama kärsimys, sekä ihmiskuntaa uhkaavat katastrofaaliset riskit. Eräs efektiiviseen altruismiin liitetyistä ns. eksistentiaalisia riskejä tutkineista henkilöistä on ruotsalaissyntyinen Nick Boström, joka työskentelee Oxfordin yliopiston Future of Humanity Institute:ssa.


title: Efektiivinen altruismi

text: Efektiivisen altruismin kannalta tärkeitä tieteenaloja ovat riskianalyysi ja päätösteoria, joissa pyritään arvioimaan päätösten ja toimien tuottamaa odotettavissa olevaa hyötyä Bayesiläisen tilastotieteen ja todennäköisyyslaskennan avulla. Oletus siitä, että "hyöty" on kvantifioitavissa oleva, lukuina esitettävä asia, on ns. seurausetiikan perusajatus. Eräs tärkeimpänä pidetyistä tutkimuskohteista EA:n kannalta on tekoälyn kehitykseen liittyvät mahdollisuudet ja riskit.


title: Dalkey

text: Dalkey () on kylä Irlannin itärannikolla 16 kilometriä Dublinista etelään. Tästä idyllisestä kylästä, jonka keskustassa on Dalkeyn linna, on tullut suosittu asuinpaikka irlantilaisille taiteilijoille.


title: Dalkey

text: Dalkeyssä on asunut kirjailija James Joyce. Nykyään siellä asuvat muun muassa U2-muusikko Bono, laulaja Enya, elokuvaohjaaja Neil Jordan ja muusikko Chris de Burgh. Kirjailija Maeve Binchy on syntyisin Dalkeystä.


title: Obed Malolo

text: Obed Malolo (s. 18. huhtikuuta 1997 Helsinki) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Hän on pelipaikaltaan keskikenttäpelaaja.


title: Obed Malolo

text: Maloloa pidetään yhtenä lahjakkaimmista ikäluokkansa suomalaisista pelaajista. Hän on ollut muun muassa Aston Villan testileirillä, ja kaksi kertaa hänen on ollut määrä käydä myös Bayern Münchenin testileirillä; kummallakin kerralla leiri on jäänyt ulkopuolisten syiden takia.


title: Obed Malolo

text: Obedilla on kaksi veljeä, vanhempi Jeremie ja nuorempi Robbie, jotka ovat myös jalkapalloilijoita.


title: Valtasen Liikenne

text: Valtasen Liikenne on vuonna 1925 perustettu linja-autoyritys, jonka toimipiste on Oripäässä.


title: Valtasen Liikenne

text: Yrityksen perusti Vieno Valtanen (1901–1952) vuonna 1925, jolloin hän aloitti liikennöinnin Turun ja Prunkkalan (nyk. Aura) välillä. Vuonna 1952 yritys siirtyi viisilapsiselle perikunnalle. Perikunnan kolme veljestä ostivat kaksi siskoaan pois vuonna 1955. Keskimmäisen veljeksen poismenon jälkeen 1972 ja vanhimman veljeksen poismenon jälkeen 1977 yhtiön toimintaa jatkoivat veljeksistä nuorin, Vesa Valtanen ja hänen veljenpoikansa Jarmo Valtanen. Valtasen Liikenteestä tuli osakeyhtiö 1990-luvulla. Vuonna 2000 Jarmo Valtanen luopui osuudestaan, ja Valtasen liikennettä jatkoivat Vesa ja hänen poikansa Petri Valtanen. Vesa Valtanen kuoli vuonna 2004, jonka jälkeen Petri Valtanen siirtyi toimitusjohtajaksi.


title: Valtasen Liikenne

text: Vuonna 2013 Valtasen liikennöimä linja Turku-Aura-Oripää siirtyi kilpailutuksessa TLO:lle.


title: Jääpallon Viron-mestaruuskilpailut 1941

text:
Jääpallon Viron-mestaruus 1941 ratkaistiin kolmen joukkueen välillä. Viron jääpallomestaruus ratkaistiin kaikkiaan 15. kerran, edellisen kerran mestaruudesta pelattiin talvella 1935 ja seuraava kilpailu käytiin vasta 1947
Tallinna Dünamon joukkue: Martin Jensen, Erich Jõers, Edgar Jürgens, Friedrich Karm, Heinrich Koort, Antoni Koovit, Villem Raie, Aleksander Rauk, Bernhard Ruul, Heinrich Uukkivi, Ralf Veidemann, Elmar Saar.


title: Ed Harcourt

text: Ed Harcourt (s. 15. elokuuta 1977) on brittiläinen laulaja-lauluntekijä. Hänen ensilevynsä nimi oli "Here Be Monsters". Harcourt on julkaissut seitsemän albumia, kolmetoista singleä ja kaksi EP-levyä.


title: Ed Harcourt

text: Nick Cave on Harcourtin vaikuttaja.


title: Ernest John Moeran

text: Ernest John Moeran (1894–1950) oli brittiläinen säveltäjä. Hän syntyi englantilais-irlantilaistaustaiseen perheeseen. Hän opiskeli Royal College of Musicissa, mutta opinnot keskeytti ensimmäinen maailmansota, jossa Moeran haavoittui vakavasti. Hän työskenteli lyhyesti koulun rehtorina Uppinghamissa ennen opintojensa jatkamista Royal Collegessa John Irelandin johdolla. Ireland vaikutti Moeraniin säveltäjänä vahvasti, samoin Frederick Delius. Vaikutteita musiikkiinsa hän ammensi myös Norfolkin maisemista ja kansanlauluista sekä vastaavista aiheista Irlannissa, jossa säveltäjä kuolikin.


title: Ernest John Moeran

text: Moeran sai suosiota varhaisilla lauluillaan ja kamarimusiikkiteoksillaan. Myöhempiin teoksiin kuuluu tammikuussa 1938 kantaesitetty ensimmäinen sinfonia, jossa on kuultavissa Jean Sibeliuksen vaikutus. Vuonna 1945 Moeran meni naimisiin sellisti Peers Coetmoren kanssa. Hän sävelsi puolisolleen sellokonserton, jota seurasi muita sellolle sävellettyjä teoksia.


title: Sinihapero

text: Sinihapero ("Russula azurea") on haperoiden sukuun kuuluva sienilaji. Se on hyvä ruokasieni.


title: Sinihapero

text: Lakki on nuorena kupera, vanhemmiten laakeneva ja hieman kuoppainen. Sen reunassa saattaa olla poimuja. Lakin värejä ovat siniharmaa, ruskean sävyinen violetti tai liila. Helttojen, jalan malton ja itiöpölyn väri on valkoinen.


title: Sinihapero

text: Sinihaperoa esiintyy yleisesti lehdoissa ja kuusimetsissä.


title: Tomaattihapero

text: Tomaattihapero ("Russula persicina") on haperoiden sukuun kuuluva sienilaji. Sillä on hieman hedelmäinen tuoksu.


title: Tomaattihapero

text: Lakki on nuorena kupera, vanhemmiten laakeneva. Väriltään se on punainen. Helttojen ja malton väri on valkoinen. Jalassa on hieman punertavaa sävyä.


title: Tomaattihapero

text: Tomaattihaperoa esiintyy kuusimetsissä, lettosoiden reuna-alueilla, puronvarsilla ja tuntureilla.


title: Komerot

text: Komerot. Kadotettujen nuorten tarinoita on vuonna 2013 julkaistu tietokirja syrjäytymisestä. Kirja perustuu syrjäytyneitä nuoria käsittelevään Komerot-dokumenttihankkeeseen ja on ensimmäinen Suomessa julkaistu joukkorahoitettu kirja. Kirjan ovat tehneet Lilja Tamminen ja Mira Eskelinen ja sen on julkaissut IVA Kustannus.


title: Komerot

text: Lilja Tamminen (s. 1987) on helsinkiläinen julkishallinnon konsultti, poliittinen blogisti ja kunnallispoliitikko. Mira Eskelinen on kulttuurituottaja.


title: Sirkka Karppanen

text: Sirkka Sanelma Karppanen (s. 22. huhtikuuta 1918 Kajaani) on suomalainen näytelmäkirjailija.


title: Kaarina Koivisto

text: Armi Kaarina Koivisto (s. 13. maaliskuuta 1918 Helsinki) on suomalainen aforismikirjailija.


title: Spiez

text: Spiez on kaupunki Keski-Sveitsissä, Bernin kantonissa. Kaupungissa on noin 13 000 asukasta.


title: Spiez

text: Spiez sijaitsee Thuninjärven lounaispuolella, kymmenisen kilometriä Thunista etelään. Lännessä Spiez rajoittuu Kanderjokeen.


title: Spiez

text: BLS:n Lötschbergin rata kulkee Spiezin kautta. Myös BLS:n Interlaken Ost – Zweisimmen -rautatie kulkee Spiezin kautta. Moottoritie A8 Luzernista yhdistyy moottoritiehen A6 Spiezissä. Thuninjärvellä on BLS:n reittilaivaliikennettä.


title: Happy (Leona Lewisin kappale)

text: Happy on englantilaisen laulaja-lauluntekijä Leona Lewisin kappale, joka julkaistiin Lewisin toisen studioalbumin, "Echon", ensimmäisenä singlenä 15. syyskuuta 2009. Sen kirjoitti Lewis, Ryan Tedder ja Evan Bogart sekä tuotti Tedder. Kappale kertoo henkilöstä, joka haluaa olla onnellinen ja tarttua tilaisuuteen.


title: Happy (Leona Lewisin kappale)

text: ”Happy” sai kriitikoilta pääasiassa myönteistä palautetta. Sitä markkinoitiin lukuisissa televisio-ohjelmissa, kuten America’s Got Talentissa ja The X Factorissa. Kappaleen musiikkivideo kuvattiin Kuubassa, ja sen ohjasi Jake Nava. Britannian singlelistalla ”Happy” sijoittui parhaimmillaan toiseksi, ja kappale pääsi myös muun muassa Saksassa ja Irlannissa kymmenen parhaan joukkoon.


title: Happy (Leona Lewisin kappale)

text: Lewis, Ryan Tedder ja Evan Bogart tekivät kappaleen Lewisin toista studioalbumia, "Echoa" varten. Se äänitettiin heti kirjoittamisen jälkeen. Lewis kommentoi prosessia spontaaniksi: ”Lauloin sen heti kun olimme saanet kappaleen kirjoitettua. Joskus on parempi olla miettimättä liikaa.” Laulajan mukaan inspiraatio kappaleeseen tuli hänen omista kokemuksistaan. Tedder oli hyvin tyytyväinen lauluun ja kirjoitti kotisivullaan:


title: Happy (Leona Lewisin kappale)

text:
”Happy” on pop/R&B-balladi, joka on sävelletty C-duuriin ja jonka tempo on 76 iskua minuutissa. Lewisin äänenkorkeus vaihtelee välillä G–C. Lewis kuvaili sävellystä ristiriitaiseksi, koska kappaleen nimi on ”Happy” (onnellinen), mutta se on silti synkkä, surullinen ja vakava laulu. Toisella konserttikiertueellaan, Glassheart Tourilla, hän kertoi kappaleen merkityksestä:
Digital Spyn Nick Levine tulkitsi sanojen kertovan ihmisestä, joka haluaa olla onnellinen ja tarttua hetkeen, tapahtuipa mitä hyvänsä.


title: Happy (Leona Lewisin kappale)

text: ”Happy” sai musiikkikriitikoilta yleisesti ottaen positiivista palautetta. VH1:n Rick Krim kuvaili kappaletta upeaksi lauluksi. Popjusticen arvostelussa kirjoitettiin: ”Leona Lewisin single on yli keskitason. On upea tapa aloittaa toisen albumin markkinointi maailmanluokan teoksella, joka ei saavuta ”Bleeding Loven” mysteeristä taikuutta, mutta on silti yli 97% parempi kuin muut popkappaleet.” Digital Spyn kriitikon arvostelu oli samantapainen: ”Leona tulkitsee sen kauniisti. Itse asiassa hänen juoksutuksensa kohdasta 2:39 kohtaan 2:44 voi olla vuoden upeimmat viisi sekuntia, mitkä olemme kuulleet koko vuonna. Se on todella vahva ensisingle, joka kuulostaa listaykköseltä ja tyypillinen tuotanto Tedderiltä. Kaiken kaikkiaan ”Happy” on voimakas ja koskettava kappale.” Myös Ryan Seacrestin mielestä single kuulosti listaykköseltä.


title: Happy (Leona Lewisin kappale)

text: The Sunin Gordon Smartin mukaan ”Happy” on ”tervetullut todiste siitä, että Leona ansaitsee paikkansa planeetan suurimpien diivojen joukossa.” Hän jatkoi ilmaisemalla, että vaikka kappale ei olekaan kovin iloinen kappale, Lewisin ”ääniakrobatia” hyvittää sen täydellisesti. Jennifer Adeekokin oli vakuuttunut Lewisin laulutaidosta: ”Laulussa Lewis kykenee näyttämään, kuinka mahtava hänen äänialansa on. --- Ennustamme, että tämä tulee olemaan yksi hänen suurimmista levytyksistä.” Entertainment Weeklyn arvostelussa kehuttiin kappaleen tuotantoa ja sanoitusta, mutta Lewisin tulkintaa ei pidetty tarpeeksi tunteellisena.


title: Happy (Leona Lewisin kappale)

text: Singlen musiikkivideo kuvattiin Kuubassa 29. syyskuuta 2009, ja sen ohjasi Jake Nava. Videon alussa Lewis on hymyilevänä häissä. Seuraavissa kohtauksissa hän tapaa miehen, josta tulee hänen ystävänsä, johon Lewis alkaa ihastua. Videon aikana näytetään myös pätkiä, kun Lewis valmistautuu häihin. Lopussa hän on muiden morsiusneitojen kanssa katsomassa, kun hänen ihastuksensa ja ystävänsä tanssivat häävalssia.


title: Hedvig Sofiahemmet

text: Hedvig Sofiahemmet on Helsingin Kalliossa Eläintarhantiellä sijaitseva vanhusten palvelutalo. Rakennuksen omistaa Stiftelsen Hedvig Sofiahemmet, joka on aiemmin myös vastannut toiminnasta. Vuonna 2006 toiminta siirtyi Apollohemmet-säätiölle ja vuonna 2009 Attendo Oy:lle. Omistava säätiö vastaa edelleen rakennuksen kunnostuksesta.


title: Hedvig Sofiahemmet

text: Rakennus valmistui vuonna 1893, ja se rahoitettiin peruukintekijä Hedvig Sofia Appelrothin testamenttilahjoituksella. Suunnittelija oli Alfred Rosenbröijer.


title: Hedvig Sofiahemmet

text: Kiinteistöllä on päärakennus, jossa on kaksi asuinkerrosta ja pohjakerros. Lisäksi on piharakennus. Rakennuksen ulkoasu ja käyttötarkoitus on suojeltu. Hedvig Sofiahemmet sijaitsee aivan 1960-luvulla valmistuneen Helsingin kaupunginteatterin vieressä.


title: Korpilahti (Rukajärvi)

text: Korpilahti () on entinen kylä Karjalan tasavallan Mujejärven piirin Rukajärven kunnassa. Se sijaitsi Ontajärven Korpilahden rannalla 36 kilometriä Rukajärveltä kaakkoon.


title: Korpilahti (Rukajärvi)

text: 1900-luvun alussa Korpilahti lähikylineen muodosti Rukajärven volostiin kuuluneen kyläkunnan. Vuonna 1905 kylässä oli koulu, 31 taloa ja 192 asukasta. 1920-luvulla kylä liitettiin Rukajärven piirin Ontajärven kyläneuvostoon. Vuonna 1933 Korpilahdella oli 208 asukasta, joista valtaosa oli karjalaisia ja loput venäläisiä. Kylä on autioitunut 1950-luvun jälkeen.


title: Korpilahti (Rukajärvi)

text: Korpilahden lähistöltä on löydetty kivikautisia asuinpaikkoja.


title: Etuosa

text: Etuosa () oli ennen vuotta 1930 solmittuja avioliittoja koskeva käsite, joka tarkoitti lesken oikeutta ottaa irtainta tavaraa jakamattomasta pesästä puolison kuoleman jälkeen.


title: Etuosa

text: Kun ennen 1. tammikuuta 1930 solmittu avioliitto purkautui miehen tai vaimon kuolemaan, sai eloonjäänyt puoliso, sen jälkeen kun pesän velat oli suoritettu, ottaa pesän jakamattomasta irtaimesta tavarasta etuosaksensa mitä vain tahtoi, ei kuitenkaan enempää kuin yhden kahdeskymmenesosan (1/20) siitä. Jos pesä oli köyhä ja vähäinen, puoliso sai etuosakseen kihlasormuksensa, jokapäiväisen vuoteensa ja tarpeelliset pitovaatteensa, vaikka niiden arvo nousisikin vähän päälle kahdeskymmenesosan. Ellei pesässä ollut irtainta, mikä osa pesän omaisuudesta oli ensisijaisesti menevä pesän velkojen maksuun, ei leski saanut etuosaa.


title: Etuosa

text: Vuoden 1929 avioliittolaissa etuosaa vastaa tavallaan lain 91 §:ssä säädetty puolison oikeus määrätynlaisen omaisuuden päältäpäin erottamiseen.


title: Veikko Larjatie

text: Veikko Gersom Larjatie, sukunimi vuoteen 1941 "Laaksonen" (14. huhtikuuta 1918 Turku – 7. tammikuuta 2010 Turku) oli suomalainen taidehistorian opettaja ja kuvataiteen opettamisen kouluttaja. Hän julkaisi myös yhden runokokoelman.


title: Veikko Larjatie

text: Larjatie pääsi ylioppilaaksi Turun suomalaisesta lyseosta 1938 ja hän valmistui kansakoulunopettajaksi Jyväskylän kasvatusopillisesta korkeakoulusta 1943. Myöhemmin hän valmistui 1954 Turun yliopistosta filosofian maisteriksi ja lisensiaatiksi.


title: Veikko Larjatie

text: Larjate toimi 1944–1953 Turussa suomenkielisten kansakoulujen yläkansakoulun opettajana ja hän oli myös Kustannusosakeyhtiö Päivän kirjallisena johtajana ja vs. opettajana Santalan kristillisessä kansanopistossa. Larjatie toimi 1953–1956 Raahen opettajaseminaarin vt. kuvaamataidon ja miesten käsityön lehtorina ja tämän jälkeen hän oli Oulussa kuvataiteen ja kuvataiteen opettamisen kouluttajana opettajakorkeakoulussa, Oulun yliopiston opettajanvalmistuslaitoksessa ja myöhemmin opettajankoulutuslaitoksessa. Hän opetti Oulussa taidehistoriaa arkkitehtiopiskelijoille. Viimeksi Larjatie toimi 1978–1981 kuvaamataidon didaktiikan lehtorina Turun yliopiston opettajankoulutuslaitoksessa. Larjatie sai professorin arvon 1996.


title: Rolf Ståhlström

text: Rolf (Rolle) Ståhlström (s. 17. maaliskuuta 1918 Turku) on suomalainen ruotsin kielellä kirjoittanut kirjailija.


title: Rolf Ståhlström

text: Rolf Ståhlström kirjoitti lastenkirjan nimimerkillä "Merriman" ja yhden dekkarin nimimerkillä "Rolle Tillman".


title: Rolf Ståhlström

text:
Nimimerkillä "Merriman":
Nimimerkillä "Rolle Tillman":


title: Skerries

text: Skerries on Irlannin itärannikolla oleva kylä. Se sijaitsee 30 kilometriä Dublinista pohjoiseen. Kylän tunnuksena ovat suuret tuulimyllyt. Lisäksi siellä on Ardgillanin linna.


title: Skerries

text: Skerries on ollut vuosisatojen ajan suosittu maihinnousupaikka Irlantiin sen edustan saarien kautta. Niiden kautta ovat tulleet niin viikingit kuin Pyhä Patrick. Britit pelkäsivät Napoleonin valloittavan Irlannin 1800-luvulla, jolloin he rakensivat saarille kaksi Martello-tornia puolustamaan kylää. Niitä ei koskaan kuitenkaan tarvittu. Skerriesin satama on luonnonsatama.


title: Leona Lewisin diskografia

text: Tämä on englantilaisen pop-R&B-musiikkia esittävän laulaja-lauluntekijän Leona Lewisin diskografia. Voitettuaan brittien "X Factor" -laulukilpailun Lewis on julkaissut muun muassa viisi studioalbumia, joista viimeisin on vuodelta 2015.


title: Leona Lewisin diskografia

text: Lewis on myynyt maailmanlaajuisesti yli 28 miljoonaa tallennetta.


title: Alexander Gustaf Julius Hallsten

text: Alexander Gustaf Julius Hallsten (26. marraskuuta 1819 Vaasa – 7. syyskuuta 1879 Vaasa) oli suomalainen opettaja ja valtiopäivämies.


title: Alexander Gustaf Julius Hallsten

text: Hallstenin vanhemmat olivat kupariseppä Karl Erik Hallsten ja Brita Maria Harlin. Hän valmistui filosofian kandidaatiksi 1840 ja toimi sitten 1845-1852 Hämeenlinnan yläalkeiskoulun konrehtorina ja 1852-1856 rehtorina. Vaasan yläalkeiskoulun rehtori hän oli 1856-1872 ja Vaasan lyseon rehtori 1872-1874. Tämän jälkeen hän toimi Vaasan reaalikoulun perustamistyössä ja opetti uskontoa yläalkeiskoulussa. Uskonnon lisäksi Hallstenin mieliaineita opettajana olivat historia ja maantiede, joista hän laati oppikirjat "Ny lärobok i historie och geografi" (1847), "Lärobok in Finlands historie och geografi" (1847), "Lärobok i geografi" (1853), "Lärobok i allmän och fädernetslandets historia" (1862). Useat näistä teoksista myös suomennettiin.


title: Alexander Gustaf Julius Hallsten

text: Hallsten osallistui Vaasan kunnallispolitiikkaan muun muassa kaupungin rahatoimikamarin jäsenenä ja puheenjohtajana. Valtiopäiväedustaja hän oli 1872 ja 1877-1878.


title: Alexander Gustaf Julius Hallsten

text: Hallstenin puoliso vuodesta 1855 oli Sofia Vilhelmina Westerman (k. 1893). Kanslianeuvos, vakuutusylitarkastaja ja Suomalaisen puolueen kansanedustaja Onni Hallsten oli heidän poikansa.


title: Alppikatu

text:
Alppikatu on katu Helsingissä Kallion kaupunginosassa. Kadun varrella on muun muassa Kuntatalo, Helsingin Diakonissalaitos, vanha käsityönopettajanopisto, joka on nykyisin asuintalo, Pyhän Sydämen kappeli, Helsingin työväenopisto ja Pelastusarmeijan Helsingin osaston asumispalveluyksikkö.
Vuonna 1928 valmistunut Alppikatu 15 oli aikoinaan korttelinsa ensimmäinen kivitalo. Sen ovat suunnitelleet A. H. Gunnar Aspelin ja Arvi Niiniluoto.


title: Alppikatu

text: Alppikatu on noin 700 metriä pitkä. Se alkaa Ensi linjan risteyksestä Linnunlaulun huvila-alueen reunalta ja kulkee itäkoilliseen. Idässä Alppikatu päättyy umpikujaan, mutta sen päästä laskeutuu Itäiseksi Alppirinteeksi kutsuttu portaikko Helsinginkadulle, joka kulkee Alppikadun suuntaisesti. Myös hieman lännepänä, Helsingin työväenopiston rakennuksen toisella puolella on samantapainen Alppikadulta Helsinginkadulle johtava porrastettu jalankulkukatu, Läntinen Alppirinne. Alppikadun kanssa risteävät kadut lännestä itään lueteltuina ovat:


title: Alppikatu

text: Lännessä Alppikadun ilmettä hallitsevat Diakonissalaitoksen ja Kuntatalon punatiiliset rakennuskompleksit. Alppikadun ja Helsinginkadun välissä sijaitsevat kallioille rakennettu Diakoniapuisto ja Tauno Palon puisto. Alppikatu on sekä autokaistojen että jalkakäytävien osalta asfalttipäällysteinen; Kirstinkadun risteyksessä on pätkä nupukiveä.


title: Alppikatu

text: Alppikatu sai nimensä 1900-luvun alussa lähellä sijaitsevan Alppilan puistoalueen mukaan, jonka nimi puolestaan perustuu 1870 rakennettuun ravintola Alphyddaniin, joka sijaitsi Alpin alueella. Alppi (Alpen) oli 1840-luvulla perustettu vuokra-alue.


title: Alppikatu

text: Alppikadun puutalot oli rakennettu suurimmaksi osaksi 1900-luvun alussa ja ne purettiin nykyisten kerrostalojen tieltä 1950- ja 1960-luvuilla. Useimmat puutalot olivat kaksikerroksisia, muutamat olivat ainakin osittain kolmikerroksisia. Pisimpään säilyivät nykyisen Kuntatalon korttelin kolme puutaloa, jotka olivat arkkitehtitoimisto Grahn, Hedman & Wasastjernan käsialaa vuodelta 1897. Talot paloivat 24. syyskuuta 1979.


title: Alppikatu

text: Alppikadun vanhin asuinkerrostalo on Paasilan taloon kuuluva Alppikatu 20, joka valmistui 1907. Talon on piirtänyt arkkitehtitoimisto von Essen, Kallio & Ikäläinen. 1900-luvun alkupuoliskolla rakennettiin myös Alppikatu 2 (1925), Alppikatu 15 (1928) ja Alppikatu 25 (1937). Itäisen Alppirinteen talot, joihin Alppikatu päättyy, valmistuivat 1932 ja 1941.


title: Alppikatu

text: Alppikadun ja Helsinginkadun välisiin kortteleihin eli Alppikadun parilliselle puolelle rakennettiin kerrostaloja 1950-luvulla. Korttelit rakennettiin verraten väljästi, joten näkymät Alppikadulta Linnanmäen ja Josafatinkallioiden suuntaan säilyivät avarina. Alppikadun pariton puoli oli jo puutalokauden aikana tiiviisti rakennettu. Puutalot purettiin ja tilalle kohosi useita asuinkerrostaloja vuosina 1961–1971. Alppikadun uusimmat talot sijaitsevat kadun länsipäässä. Kuntatalo valmistui 1982, rakennuskompleksin koko on 117 000 kuutiometriä. Helsingin Diakonissalaitoksen uudisrakennus valmistui 1989.


title: Alppikatu

text: Alppikadun ja Ensi linjan risteysalueelta on löydetty harvinaista graniittimuunnosta, joka on nimetty helsinkiitiksi.


title: The Carolingians and the Written Word

text: The Carolingians and the Written Word on Rosamond McKitterickin kirjoittama kirja, joka ilmestyi vuonna 1989. Kirja käsittelee 700–900-lukujen frankkien valtakuntaa. Kirjan mukaan karolingien yhteiskunnalle kirjoitettu sana oli keskeistä niin hengellisissä kuin maallisissakin yhteyksissä.


title: The Carolingians and the Written Word

text: Historiantutkimus on perinteisesti ajoittanut kirjallisuuden elpymisen alkavan vasta 1000-vuosisadalla ja sen jälkeen. Yleinen väite tai olettamus on ollut, että tätä ennen vain harva ihminen osasi lukea, etenkään latinaa. Historioitsija Brian Stockin mukaan sydänkeskiajalla tapahtui ”lukutaidon uudelleensyntyminen”. McKitterick esitti tässä vuonna 1989 ilmestyneessä kirjassaan, että uudelleensyntyminen alkoi jo 700- ja 800-luvuilla ja väitti jopa, että karolinginen kirjallisuus syntyi olennaisilta osiltaan jo merovingien aikana, mikä tarkoittaisi, että kirjallisuuden jatkumo ei olisi katkennut antiikin kirjallisuuden jälkeen.


title: The Carolingians and the Written Word

text: Teoksessa McKitterick toteaa, että karolingiajan latinankielinen kirjatuotanto oli runsasta, mikä on merkki kirjallisesta kulttuurista. Hän väittää, että vaikka 700- ja 800-lukujen frankkien valtakunnassa ihmiset saattoivat puhua romaanista tai esi-romaanista murretta tahi muinaisyläsaksaa, niin ainakin kirkossa ja oikeudessa latinaa sekä luettiin että puhuttiin. McKitterickin mukaan latina ei ollut este lukutaidolle, kuten on ajateltu, vaan sitä opeteltiin ja käytettiin moniin eri tarkoituksiin. Aatehistorioitsijat ovat tavanneet ajatella lukutaitoa pääasiassa kirjallisuuden kautta, mutta McKitterick huomauttaa, että latinaa käytettiin monissa käytännönläheisimmissäkin teksteissä, kuten lakiteksteissä ja kirkonkirjoissa. Tämä todistaa, että latinaa osasi papiston lisäksi maallikotkin. 700-luvulta lähtien latinankielisten oikeudenkäyntiasiakirjojen sekä vallanpitäjien ja heidän alaisten välinen latinankielinen kirjeenvaihto kasvoi valtavasti, mikä kertoo, että luku- ja kirjoitustaito yleistyi tuosta ajanjaksosta alkaen. Asioita ei voinut enää hoitaa vain muistinvaraisesti, etenkään lakiasioita, ja niinpä yhteiskunnan oli oltava kirjallinen.


title: The Carolingians and the Written Word

text: "The Carolingians and the Written Word" osoittaa, että vaikka luostareista ajan myötä kehittyi kirjoitetun sanan ja asiakirjojen pääasiallinen edistäjä, niillä ei suinkaan ollut monopolia kirjalliseen kulttuuriin. Käsitellessään St. Gallenin luostarin perustamista McKitterick toteaa, että Sankt Gallenin alueen ihmiset osasivat laajasti lukea ja kirjoittaa ja että tässä kirjallisessa yhteisössä oli eriasteista luku- ja kirjoitustaitoa.


title: The Carolingians and the Written Word

text: Kirja käsittelee myös kirjallisen kulttuurin taloudellista puolta: kirjaan on koottu tilastoa pergamentin, musteen ja kirjansidonnan hinnoista, mikä kertoo, kuinka paljon erilaisten kirjojen valmistaminen maksoi. McKitterick väittää myös, että siinä missä merovingiaikana etupäässä liturgisia kirjoja vaalittiin ja kunnioitettiin, karolingiaikana kaikki kirjat nostettiin erikoisasemaan. Historiantutkija Roger E. Reynolds vastasi arvostelussaan, että vaikka tämä tiettyyn pisteeseen asti onkin totta, karolingikäsikirjoituksiin perehtyneet tutkijat ovat havainneet, että myös karolingikaudella loisteliaimmin koristeltiin juuri liturgiset kirjat, mikä Reynoldsin mukaan kertoo heidän arvostuksistaan: arvokkaimpiin teoksiin käytettiin enemmän varoja. Reynolds huomautti myös, että näitä loisteliaita liturgisia kirjoja säilytettiin yleensä sakastissa tai muussa turvallisessa paikassa ja harvemmin kirjastossa kuten muita kirjoja.


title: Johan Fredrik Hörning

text: Johan Fredrik Hörning (1750 Kuopion maaseurakunta – 15. joulukuuta 1824 Kesälahti) oli opettaja, pappi ja pitäjänkoulujen varhainen kehittäjä.


title: Johan Fredrik Hörning

text: Hörningin vanhemmat olivat suutari Olof Hörning ja Juliana Henrikintytär. Hän tuli 21-vuotiaana pitäjänkoulun opettajaksi Nilsiään ja kävi itse Rantasalmella triviaalikoulun 1774-1775. Sinne hänet pyydettiin apuopettajaksi 1775. Varsinaiseksi opettajaksi Rantasalmen pitäjänkouluun hän tuli 1782. Taitavana ja innostavana opettajana tunnetuksi tullutta Hörningiä pyydettiin opettamaan myös naapuripitäjissä. Omien merkintöjensä perusteella hänellä oli ollut 1775-1810 lähes kaksitoistatuhatta oppilasta, suurin osan Rantasalmen ohella Heinävedeltä. Tämän lisäksi oppilaita oli hänen monilla apuopettajillaan. Jatkettuaan opintojaan omin päin Hörning vihittiin papiksi 1795 ja hän toimi opettajan työnsä ohella papiston apulaisena useissa eri seurakunnissa.


title: Johan Fredrik Hörning

text: Hörningin ensimmäinen puoliso oli Maria Ruuskanen (k. 1800) ja toinen vuodesta 1807 Loviisa Ikonen (k. 1838).


title: Harold Meltzer

text: Harold Meltzer (s. 1966 Brooklyn, New York) on yhdysvaltalainen säveltäjä. Hän varttui Long Islandilla. Hän suoritti musiikkiopintonsa Amherst Collegessa, Cambridgen yliopistossa ja Yale School of Musicissa; lisäksi hän on opiskellut Columbian yliopistossa ja toiminut juristina. Meltzer perusti Sequitur-kokoonpanon, jonka taiteellisena johtajana hän on toiminut.


title: Harold Meltzer

text: Meltzerin saamia tunnustuksia ovat olleet Barlow-palkinto (2008), Rome-palkinto, Guggenheim-stipendi ja Yhdysvaltain taide- ja kirjallisuusakatemian Charles Ives -stipendi. "Brion"-sekstetollaan säveltäjä myös pääsi Pulitzer-finalistiksi vuonna 2009. Meltzer on opettanut Amherst Collegessa, Vassar Collegessa ja Yalen yliopistossa. Hänellä on vaimo ja kaksi lasta.


title: Tyyppi 2 Ka-Mi

text: Tyyppi 2 Ka-Mi (jap. 特二式内火艇　カミ, Toku-ni-shiki uchibitei kami?) on japanilainen amfibiopanssarivaunu. Tätä vaunutyyppiä käytti Keisarillisen Japanin armeija. Esikuvana tällä tyypillä oli Tyyppi 95 Ha-Go/Kyu-Go. Vaunutyypin tuotanto alkoi vuonna 1942.


title: Tyyppi 2 Ka-Mi

text: Aluksi muutostöiden piti olla yksinkertaiset, Tyyppi 95 -vaunuun olisi vain lisätty kelluntasäiliöt. Amfibiovaunuksi prosessointi ei kuitenkaan ollut niin helppoa. Epäonnisten kokeiluvaiheiden jälkeen suunnittelijat päätyivät lisäämään panssarivaunuun erilliset vaunun ulkopuoliset ponttoonit muuttamatta itse vaunutyypin konstruktiota.


title: Tyyppi 2 Ka-Mi

text: Uudessa tyypissä oli sentään joitakin etuja, kuten sisäiset vaunupuhelimet ja radiointi. Miehistön lukumäärä oli viisi henkeä, johon kuului myös vaunumekaanikko. Amfibiovaununa Tyyppi 2 Ka-Mi oli kaikkein yleisin Japanin armeijassa.


title: Tyyppi 2 Ka-Mi

text: Tätä erikoistyyppiä valmistettiin Japanissa suhteellisen vähän. Sen panssarivaunuaseeksi pienehköksi katsottava 37 mm tykki ei ollut vaunutyypin tehokkaan käytön kannalta kovin vakava ongelma. Sen sijaan tämän tyypin käyttö linnakkeena eli puolustusasemana oli, sillä tykin kaliiperi oli tuohon tarkoitukseen riittämättömän pieni. Tämä sotilastaktiikka esti sinänsä toimivan vaunutyypin käyttöä. Niinpä se ei saavuttanut juurikaan taistelumenestystä. Tyyppi 2 Ka-Mi oli suhteellisen helppoa saalista yhdysvaltalaisille sotajoukoille niin sanotun ”saarihyppelyvaiheen” aikana. Silloin yhdysvaltalaiset valloittivat saari saarelta, muun muassa japanilaisille sodan alussa menettämiään alueita Tyynellämerellä.


title: Euroopan Formula 3 -kausi 2014

text: Euroopan Formula 3 -kausi 2014 oli sarjan toinen kausi nykyiselle Euroopan Formula 3 mestaruussarjalle. Kausi alkoi 20. huhtikuuta Englannin Silverstonessa ja päättyi 19. lokakuuta Saksan Hockenheimringillä.


title: Euroopan Formula 3 -kausi 2014

text: Sarjan mestaruuden vei ranskalainen Esteban Ocon, toiseksi sijoittui brittiläinen Tom Blomqvist ja kolmanneksi hollantilainen Max Verstappen.


title: Euroopan Formula 3 -kausi 2014

text: Uudet kuljettajatTallia vaihtaneet kuljettajatPoistuneet kuljettajat


title: I Will Be

text: I Will Be on kanadalaisen laulajan Avril Lavignen kappale, joka löytyy hänen "The Best Damn Thing"-albumin Pohjois-Amerikan, Taiwanin ja Japanin erikoispainokselta. Kappaleen on levyttänyt myös englantilainen laulaja Leona Lewis hänen debyyttialbumilleen "Spirit". Kappale julkaistiin 6. tammikuuta 2009 Yhdysvalloissa albumin kuudentena ja viimeisenä singlenä.


title: I Will Be

text: Kappaleen on kirjoittanut Avril Lavigne, Max Martin ja Lukasz Gottwald sekä tuottanut Dr. Luke, Matt Beckley ja Smit. Parhaimmillaan "I Will Be" sijoittui Billboard Hot 100- listalla sijalle 66.


title: Howth

text: Howth on Irlannin itärannikolla oleva kalastajakylä. Se sijaitsee Howthin niemellä noin 11 kilometriä Dublinista itään. Kylä on suosittu vapaa-ajanviettopaikka dublinilaisille.


title: Howth

text: Howthissa asuu muusikoita kuten U2 rumpali Larry Mullen Jr. ja Cranberries yhtyeen laulusolisti Dolores O'Riordan, kuten myös näyttelijät Saoirse Ronan ja Brendan Gleeson.


title: Katleena Kortesuo

text: Katleena Kortesuo (s. 22. joulukuuta 1975 Hämeenlinna) on suomalainen tietokirjailija ja viestintäasiantuntija. Kortesuo on ollut kirjoittamassa tai toimittamassa yli 30 tietoteosta.


title: Katleena Kortesuo

text: Kortesuo on filosofian ylioppilas. Hän toimii viestintäkouluttajana aihealueinaan muun muassa sosiaalinen media, asiantuntijoiden brändääminen ja selkeä kielenkäyttö. Kortesuo on kirjoittanut myös historiikkeja. Vuonna 2018 hänelle myönnettiin Tietokirjailijapalkinto.


title: Katleena Kortesuo

text: Kortesuo voitti näyttämötaikuuden Suomen-mestaruuden keväällä 2013.


title: Friedrich Gernsheim

text: Friedrich Gernsheim (17. heinäkuuta 1839 Worms – 10. syyskuuta 1916) oli saksalainen säveltäjä ja pianisti. Hän teki ensimmäisen julkisen esiintymisensä 11-vuotiaana. Tässä yhteydessä esitettiin eräs hänen itse säveltämänsä alkusoitto. Hänen opettajiensa joukossa olivat Ignaz Moscheles, Moritz Hauptmann ja Julius Rietz. Hän oli yksi tunnustetuimmista Chopinin ja Schumannin tulkitsijoista.


title: Friedrich Gernsheim

text: Gernsheim työskenteli muun muassa Saarbrückenissä, Kölnissä, Rotterdamissa ja Berliinissä. Hänen sävellystensä joukossa on muun muassa neljä sinfoniaa, kuoroteoksia, konsertot pianolle ja viululle sekä kamarimusiikkiteoksia monenlaisille kokoonpanoille. Myöhäiseen tuotantoon kuuluu lisäksi sellokonsertto e-mollissa (op. 78, julkaistu 1907).


title: Dream Big

text: Dream Big on suomalaisen laulajan Isac Elliotin 25. lokakuuta 2013 julkaistu single, joka sisältyy Elliotin marraskuussa julkaistavalle uudelle versiolle hänen esikoisalbumista. Kappaleen on tehnyt Joonas Angeria, Ole Hegle ja Torgeir Kristiansen. Tuotannosta vastaa Elliotin esikoisalbuminkin tuottanut Angeria sekä norjalainen Waterfall.


title: Dream Big

text: YleX-radiokanavan toimittaja Iida Korhonen on luonnehtinut kappaleen sanoituksen "kannustavan tavoittelemaan unelmiaan antamatta kenenkään lannistaa itseään". Isac Elliot itse on puolestaan sanonut, että kappaleen tarina sai syntynsä ajatuksesta "jos naapurit eivät naura sun unelmille ja haaveille, niin silloin ne eivät ole riittävän isot".


title: Dream Big

text: Kappaleen lyriikkavideo julkaistiin Elliotin Vevo-kanavalla singlen julkaisupäivänä 25. lokakuuta. ja Sami Joensuun ohjaama virallinen musiikkivideo 4. joulukuuta 2013.


title: Major League Baseball -kausi 1918

text: Major League Baseball -kausi 1918 päättyi Boston Red Soxin 4-2 voittoon Chicago Cubsista kauden päätteeksi pelatussa World Series -ottelusarjassa.


title: Major League Baseball -kausi 1918

text: Yhdysvaltain liityttyä mukaan maailmansotaan, maan hallitus vaati kauden lyhentämistä ja World Seriesin siirtämistä aikaisempaan ajankohtaan. Perinteinen "Fall Classic" muuttui näin ollen tilapäisesti "Late-Summer" -versioksi, joka pelattiin jo 5. – 11. syyskuuta. Kausi oli ensimmäinen johon sota-aika jätti jälkensä. Monet liigan huippupelaajista oli kutsuttu isänmaan palvelukseen ja joukkueiden taso oli yleisesti laskenut.


title: Major League Baseball -kausi 1918

text: 5. lokakuuta National Leaguen Eddie Grantista tuli ensimmäinen Major League -pelaaja, joka menehtyi maailmansodassa. Hän kaatui johtaessaan operaatiota Argonnen metsässä. Muut maailmansodassa kaatuneet MLB -pelaajat olivat Alex Burr, Larry Chappell, Ralph Sharman ja Bun Troy.


title: Major League Baseball -kausi 1918

text:
World Seriesin kolme ensimmäistä ottelua käytiin Chicagossa ja kolme viimeistä Bostonissa.
Sarja avattiin Comiskey Parkilla, Cubsin paikalliskilpailija White Soxin kotistadionilla, koska sinne mahtui enemmän yleisöä kuin Cubsin omalle Weeghman Parkille (myöhemmin Wrigley Field). Babe Ruth jatkoi runkosarjassa pelattujen 13 juoksuttoman vuoron putkeaan 22:een Red Soxin voittaessa 1–0. Neljännessä ottelussa Fenway Parkilla putki venyi jo 29 vuoroon ennen kuin Cubs onnistui saamaan kaksi juoksua aikaiseksi. Boston vei kuitenkin ottelun 3–2. Viimeisen kuudennen ottelun voittavana syöttäjänä hääräsi Carl Mays, joka oli syöttänyt voiton myös kolmannessa kamppailussa. Syöttäjät pelasivat kaiken kaikkiaan hyvin, sillä kumpikaan joukkue ei yhdessäkään ottelussa saanut tehtyä kolmea juoksua enempää, eikä home runeja lyöty kuudessa ottelussa ollenkaan.


title: Hideous Divinity

text: Hideous Divinity on alun perin Norjassa toiminut italialainen teknisen death metalin yhtye. Yhtyeen perustivat Hour of Penancen jäsenet Enrico Schettino sekä Carlos Mastantuono. Vaikka yhtye perustettiin Norjassa, ovat kaikki yhtyeen jäsenet italialaisia.


title: Hideous Divinity

text: Schettinon muutettua takaisin Italiaan ja liityttyään toistamiseen Hour of Penanceen vuonna 2010, yhtye koki kokoonpanon muutoksen. Huhtikuussa 2011 yhtye solmi levytyssopimuksen Unique Leader Recordsin kanssa. Esikoisalbumi "Obeisance Rising" julkaistiin huhtikuussa 2012.


title: Bianca Botto

text: Bianca Botto (s. 6. kesäkuuta 1991 Lima) on perulainen tennispelaaja. Parhaimmillaan hän on ollut kaksinpelissä WTA-listan sijalla 218 elokuussa 2012. Hän on voittanut urallaan kymmenen ITF-turnausta kaksinpelissä ja neljä nelinpelissä.


title: Bianca Botto

text: Botto pelasi ITF-turnauksissa ensimmäisen kerran vuonna 2007. Seuraavana vuonna hän voitti kaksi 10 000 Yhdysvaltain dollarin arvoista ITF-turnausta kaksinpelissä, molemmat Limassa. Myös vuonna 2009 hän voitti kaksi Limassa pelattua ITF-turnausta. Vuonna 2010 hän teki WTA-debyyttinsä Bogotán turnauksessa häviten ensimmäisellä kierroksella maailmanlistan sijalla 150 olleelle Petra Cetkovskálle suoraan kahdessa erässä. Toukokuussa 2010 Botto voitti Rio de Janeiron ITF-turnauksen. Vuonna 2011 Botto hävisi Bogotán WTA-turnauksen ensimmäisellä kierroksella maailmanlistan sijalla 143 olleelle Eva Birneroválle. Syyskuussa hän voitti sekä Casalen että Mont-de-Marsanin ITF-turnaukset. Toukokuussa 2012 Botto voitti Casertan ITF-turnauksen. Heinäkuussa 2013 hän voitti São Paulon ITF-turnauksen ja myöhemmin samana vuonna Asunciónin turnauksen.


title: Lisa-Maria Moser

text: Lisa-Maria Moser (s. 28. maaliskuuta 1991) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 322 lokakuussa 2013. Hän on voittanut urallaan yhden ITF-turnauksen kaksinpelissä.


title: Lisa-Maria Moser

text: Heinäkuussa 2013 Moser eteni puolivälieriin Bad Gasteinin WTA-turnauksessa. Tämä oli ensimmäinen kerta kun hän pelasi WTA-turnauksen pääsarjassa. Puolivälierissä hän hävisi Andrea Hlaváčkoválle.


title: Maastohiihdon maailmancup 2013–2014

text: Maastohiihdon maailmancup 2013–2014 oli historian 33. virallinen maailmancup-kausi. Se alkoi 29. marraskuuta 2013 Suomen Rukalla ja päättyi 16. maaliskuuta 2014 Ruotsin Falunissa.


title: Maastohiihdon maailmancup 2013–2014

text: Lähde: FIS


title: Colonia (täsmennyssivu)

text: Colonia voi tarkoittaa ainakin seuraavia:


title: Johannes Heinonen (taiteilija)

text: Johannes Heinonen (s. 27. tammikuuta 1954) on suomalainen kuvataiteilija.


title: Johannes Heinonen (taiteilija)

text: Hänet tunnetaan parhaiten surrealismia edustavista yhteiskuntakriittisistä maalauksistaan, joissa satiirin kohteena ovat suomalaiset poliitikot. Poliitisen satiirin lisäksi Heinosen tuotanto käsittää maisema- ja eläinmaalauksia sekä kaupunkikuvia. Hän on myös toiminut lavastajana muun muassa Rauni Mollbergin elokuvassa Ystävät, toverit sekä tehnyt mainos- ja sisustusmaalauksia.


title: Johannes Heinonen (taiteilija)

text: Eduskuntavaaleissa 2011 Heinonen oli Pirkanmaan vaalipiirissä Suomen Kommunistisen Puolueen ehdokkaana ja sai 56 ääntä.


title: Johannes Heinonen (taiteilija)

text: Nokialla asuvan Heinosen maalaukset ovat herättäneet kohua useissa eri näyttelyissä. Häntä on myös luonnehdittu "Suomen sensuroidummaksi taiteilijaksi". Heinäkuussa 2009 Lempäälän Piippo-keskuksessa järjestetystä näyttelystä kunnan virkamiehet poistivat yhdeksän Heinosen työtä. Ne kuvasivat muun muassa naisten alusasuihin pukeutunutta Juha Mietoa, alastonta Sirkka-Liisa Anttilaa sekä Stalin-tyylisillä viiksillä esitettyä Tarja Halosta ja Hitler-viiksistä Timo Soinia. Maalaukset olivat myöhemmin esillä helsinkiläisessä galleriassa.


title: Johannes Heinonen (taiteilija)

text: Tammikuussa 2012 nousivat otsikoihin Nokian taidetalossa esillä olleet teokset, jotka esittivät alastomia Suomen presidenttejä.


title: Ilmari Rahm

text: Ilmari Rahm (22. marraskuuta 1888 Käkisalmi - 1939) oli suomalainen lääkäri, šakinpelaaja ja toimittaja. Hän perusti Suomen Shakin ja toimi sen ensimmäisenä päätoimittajana 1924–1931.


title: Ilmari Rahm

text: Ahti Ilmari Rahm syntyi Käkisalmessa 22. marraskuuta 1888. (Joissakin lähteissä syntymäajaksi annetaan erheellisesti 22. joulukuuta 1885.) Hänen vanhempansa olivat Rautalammin piirin piirilääkäri Johannes Emanuel Rahm ja Ada Johanna Bergh. Pariskunta oli muuttanut Käkisalmeen 1887. Ilmarin lisäksi perheeseen syntyi 1886 vanhempi tytär Ilma Wellamo, joka kuoli vain vuoden ikäisenä syyskuussa 1887, sekä nuorempi veli Aarne 1890. Perhe muutti sittemmin Helsinkiin, jossa Ilmari vietti suurimman osan elämäänsä. Hän kirjoitti ylioppilaaksi 1907. Sen jälkeen hän opiskeli lääketiedettä ja valmistui lääkäriksi. Hän toimi Suomen armeijassa laivaston lääkintäkapteenina vuosina 1918-1921.


title: Ilmari Rahm

text: Šakinpelaajana Rahm edusti pelaajana Helsingin Shakkiklubia (HSK). Hän oli ensimmäinen kyseistä kerhoa edustanut pelaaja, joka sai kansallisen šakkimestarin arvon ja tämä tapahtui vuonna 1927. Arvonimi annettiin tunnustuksena Suomen Shakkiliiton 4. liittoturnauksen voitosta. Rahm voitti kisan niukasti puolen pisteen marginaalin turvin tuloksella 7,5/11 ennen kolmikkoa Ragnar Krogius, Birger Rasmusson ja Erkki Wilén. Kilpailun jälkeen suoritettiin karsinta Suomen mestarin eli Anatol Tschepurnoffin haastajan löytämiseksi. Vuonna 1924 šakkimestariksi korottunut Edgar Lindroos voitti karsintaottelussa ensin šakkimestari Eino Heilimon 3,5–2,5 ja sitten Ilmari Rahmin 4–2. Näin Lindroosista tuli mestarin virallinen haastaja. SM-ottelu pelattiin elokuussa 1928 Viipurin pyöreässä tornissa ja Tschepurnoffin onnistui säilyttää tittelinsä lukemin 5–3.


title: Ilmari Rahm

text: Ilmari Rahm osallistui pelaajana vielä Suomen joukkueessa Hampurin šakkiolympialaisiin 1930 saavuttaen tuloksen 4,5/14. Rahmin terveys oli jo tuohon aikaan alkanut heikentyä, joten se selittää osittain selittää vaatimattoman tuloksen. Hampurin šakkiolympialaisissa pelaajien pöytäjärjestystä oli senaikaisten sääntöjen mukaan mahdollista vaihtaa. Siitä syystä Rahmin tulos ei ole verrattavissa nykyisiin olympialaisiin, jossa pelaajat pelaavat pöytäjärjestyksessä.


title: Ilmari Rahm

text: Ilmari Rahm ehdotti syksyllä 1923 HSK:n klubi-illassa šakkilehden julkaisemista. Hänellä oli kokemusta šakkipalstan toimittamisesta, sillä hänellä oli aiemmin ollut palsta Uudessa Suomessa. Ehdotus ei kuitenkaan vielä toteutunut, koska hankkeen tiellä oli ongelmia. Lehti perustettiinkin vasta seuraavana vuonna 1924. Suomen Shakin ensimmäinen numero ilmestyi kesäkuussa 124-sivuisena julkaisuna. Päätoimittajaksi valittiin Rahm ja häntä avustivat lehden toimittamisessa mm. Helge Hindström, Erik Malmberg, Aleksis Rautanen ja Johannes Terho. Nämä edustivat Rahmin tavoin Helsingin Shakkiklubia. Lisäksi lehdessä julkaistiin mm. suurmestari Siegbert Tarraschin ja entisen maailmanmestarin Emanuel Laskerin artikkeleita.


title: Ilmari Rahm

text: Pelaamisen ohella Rahm toimi usean vuoden ajan HSK:n johtokunnassa. Hän aloitti seuran sihteerinä 1923–24 ja istui sitten johtokunnan jäsenenä vuosina 1925–1928. HSK:n puheenjohtajana hän toimi 1929.


title: Ilmari Rahm

text: Rahm edusti kerhoaan (HSK) myös Suomen Shakkiliiton (SSL) hallituksessa. Hän toimi aluksi lyhyen aikaa liiton sihteerinä 1923. Seuraavana vuonna Suomen Shakin perustaminen vaati paljon hänen aikaansa, joten hän jättäytyi joksikin aikaa pois hallituksesta. Hän palasi hallitukseen varajäseneksi vuosiksi 1925-27 Hallituksen varsinainen jäsen hän oli 1928-29. Hän toimi vielä toistamiseen hallituksen varajäsenenä 1930-1931. Terveydentilansa heikentyessä hän joutui luopumaan järjestötehtävistä.


title: Ilmari Rahm

text: Rahmin terveys alkoi horjua vuoden 1929 aikana. Hän joutui asteittain luopumaan kaikista virkatehtävistään šakkiliitossa ja Helsingin Shakkiklubissa. 1930-luvun alussa lamakausi oli syvimmillään ja se heijastui myös taloudellisina vaikeuksina šakkilehtien toimituksissa. Sen vuoksi ja terveytensä heikentyessä Rahmin oli pakko luopua Suomen Shakin toimittamisesta 1931. Hänen seuraajakseen päätoimittajana nimitettiin Eero Böök.


title: Ilmari Rahm

text: Rahm oli naimisissa Elsa Lindrosin kanssa.


title: Luke Gazdic

text: Luke Gazdic (s. 25. heinäkuuta 1989 Toronto, Ontario) on kanadalainen jääkiekkoilija, pelipaikaltaan vasen laitahyökkääjä. Hän teki kesällä 2016 vuoden sopimuksen NHL-seura New Jersey Devilsin kanssa. Aiemmin urallaan hän on edustanut muun muassa Edmonton Oilersia.


title: Luke Gazdic

text: Kroatialaiset sukujuuret omaava Gazdic on Dallas Starsin kuudennen kierroksen NHL-varaus vuoden . Ennen ammattilaisuraansa hän pelasi juniorikiekkoa OHL-junioriliigan Erie Ottersissa.


title: Luke Gazdic

text: Gazdic teki uransa ensimmäisen NHL-maalin ensimmäisellä laukauksellaan. Kyseessä oli myös hänen NHL-debyyttinsä ensimmäinen vaihto. Maalinteon sijaan hänet tunnetaan kuitenkin paremmin fyysisenä pelaajana.


title: Luke Gazdic

text: Gazdic edusti Oilersin organisaatiossa kolmen kauden ajan. NHL:ssä hän pelasi 136 ottelua ja teki niissä 8 pistettä ja sai 194 jäähyminuuttia. Viimeisellä Oilers-kaudellaan Gazdicille merkittiin 29 NHL- ja 11 AHL-ottelua. New Jersey Devils teki kesällä 2016 Gazdicin kanssa vuoden sopimuksen.


title: Shawn Matthias

text: Shawn Matthias (s. 19. helmikuuta 1988 Mississauga, Ontario)) on kanadalainen jääkiekkoilija, joka pelaa NHL-joukkue Winnipeg Jetsissä. Pelipaikaltaan hän on vasen laitahyökkääjä.


title: Shawn Matthias

text: Juniorikiekkoa OHL-seura Belleville Bullsissa pelannut Matthias on Detroit Red Wingsin toisen kierroksen varaus vuodelta . Syksyllä 2012 hän pelasi NHL:n työsulun aikana neljä ottelua Itävallassa, EHC Linzin joukkueessa. 2015 kesällä Matthias teki yksivuotisen sopimuksen Toronto Maple Leafsin kanssa. Kesällä 2016 Matthias teki kaksivuotisen sopimuksen Winnipeg Jetsin kanssa.


title: Nikita Zadorov

text: Nikita Sergejevitš Zadorov (, s. 16. huhtikuuta 1995 Moskova) on venäläinen jääkiekkoilija, joka pelaa tällä hetkellä NHL-seura Colorado Avalanchessa. Pelipaikaltaan hän on puolustaja.


title: Nikita Zadorov

text: Isokokoinen Zadorov on valittu ensimmäisellä kierroksella sekä KHL:n että NHL:n varaustilaisuuksissa. TsSKA Moskova varasi hänet neljäntenä vuoden , ja Buffalo Sabres vuotta myöhemmin . Zadorov pelasi ensimmäisen NHL-ottelunsa jo varausvuonnaan, 20. lokakuuta 2013 Colorado Avalanchea vastaan. Hän pelasi ottelussa 11 minuuttia ja yhden sekunnin. Zadorov teki ensimmäisen NHL-tehopisteensä, maalin, 23. lokakuuta 2013 ottelussa Boston Bruinsia vastaan. Hän pelasi NHL-kaudella 2013–2014 seitsemän ottelua ennen kuin palasi marraskuussa juniorisarja OHL:n London Knightsiin.


title: Nikita Zadorov

text: Zadorov pelasi kauden 2014–2015 kokonaan NHL:ssä. Hän pelasi tulokaskaudellaan 60 ottelua ja teki 15 tehopistettä, kolme maalia ja 12 syöttöpistettä. 26. kesäkuuta 2015 Zadorov siirtyi Colorado Avalancheen osana pelaajakauppaa, jossa Avalanche sai hänen lisäkseen hyökkääjät Mihail Grigorenkon ja J. T. Compherin sekä toisen kierroksen varausvuoron ja jossa Sabresiin siirtyivät hyökkääjät Ryan O’Reilly ja Jamie McGinn.


title: Vesa Kujala

text: Vesa Pekka Kujala (s. 17. elokuuta 1961) on suomalainen copywriter sekä mainostoimisto Dynamo&Sonin perustaja ja hallituksen puheenjohtaja.


title: Vesa Kujala

text: Kujala työskenteli uransa alussa copywriterina Turkama & Kumppanit -mainostoimistossa 1983–1984, Varis Poteri Veistola Oy:ssä 1984–1987 ja Veistola Oy:ssä 1987–1989. Vuonna 1989 Kujala perusti Ilkka Kärkkäisen kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi. Vuosina 2003–2013 yritys toimi nimellä Dynamo Advertising Oy. Dynamo Advertisingin fuusioiduttua SON Helsinki Oy:n kanssa uusi yritys otti nimekseen dynamo&son. Dynamo Advertising ja dynamo&son ovat työllistäneet 1990-luvun lopulta lähtien keskimäärin noin 30 henkeä.


title: Vesa Kujala

text: Vuonna 1988 Kujala palkittiin Grafia ry:n järjestämässä Vuoden Huiput -kilpailussa Vuoden Junior -palkinnolla . Tämän jälkeen hän on voittanut Vuoden Huipuissa useita Kulta- ja Hopeahuippuja, ja vuoden 1984 jälkeen yhteensä yli 100 työtä, joissa hän on toiminut suunnittelijana, on esitelty Grafia ry:n Vuoden Huiput -kirjoissa. Kujala palkittiin Grafian Vuoden huiput 2012 -tapahtumassa ansioistaan Platinahuipulla.


title: Vesa Kujala

text: Mainonnan tuloksellisuutta mittaavissa Effie- ja AdProfit-kilpailussa Kujala on saavuttanut menestystä enemmän kuin kukaan muu mainonnan suunnittelija. Kujala on ollut suunnittelijana viidessä AdProfitin ja kahdessa Grand Effien voittaneessa kampanjassa. Vuoteen 2016 mennessä Kujala on saanut ko. kilpailuissa yhteensä 34 palkintoa tai mainintaa 26 eri kampanjalla. Tunnetuin kampanjoista on "Kivimiehet", eli Helsingin päärautatieaseman Lyhdynkantajat-veistoksia hyödyntänyt mainonta, joka auttoi parantamaan merkittävästi VR:n yritysmielikuvaa.


title: Vesa Kujala

text: Vuonna 2007 Kujala toimi Vuoden huiput -kilpailun ylituomarina ja vuonna 2008 Effie-kilpailun päätuomarina. Kujalan tunnetuimpia töitä VR:n ohella ovat Vepsäläiselle, Kekkilälle, Viestintävirastolle ja Enirolle tehdyt kampanjat.


title: Vesa Kujala

text: 1980-luvun alkuvuosina Kujala toimi tamperelaisen Sensuuri-yhtyeen kosketinsoittajana. Vuonna 2010 Kujala julkaisi säveltämänsä ja sanoittamansa jazz-henkisen levyn "Good morning, stranger". Laulusolistina levyllä oli Caron Barnes.


title: Jyväskylän keskuspaloasema

text: Jyväskylän keskuspaloasema on Keski-Suomen pelastuslaitoksen pääpaloasema Ristonmaan alueella, osoitteessa Salontaipaleentie 6, Jyväskylä. Rakennus on otettu käyttöön 9.9.2011.


title: Jyväskylän keskuspaloasema

text: Rakennuksen on suunnitellut Arkkitehtitoimisto LPV Jyväskylä Oy, pääsuunnittelijana arkkitehti Jorma Peltonen ja projektiarkkitehtina rakennusarkkitehti Ari Kautto. Keskuspaloasema ja Ristonmaan Ateriakeskus ovat samalla tontilla erillisinä rakennuksina.


title: Jyväskylän keskuspaloasema

text: Paloasema jakautuu kalustohalliin, sairaankuljetuksiin liittyviin huoltotiloihin, paineilmalaitteiden huoltotiloihin, varusteiden varasto- ja huoltotiloihin, letkukaluston huolto-, pesu- ja varastotiloihin sekä hälytysajoneuvojen korjaamo- ja huoltotiloihin. Lisäksi rakennuksessa on luentosali ja kokoustiloja, väistösuojissa johtokeskustilat ja kuntosali sekä aulan yhteydessä tilannekeskus. Toisessa kerroksessa ovat hallinto- ja toimistotilat, ruokailu- ja oleskelutilat, miehistön valmiushuoneet, pesu- ja saunatilat sekä pukuhuoneet. Paloaseman kolmannessa kerroksessa on kaksi iv-konehuonetta.


title: Ilkka Kärkkäinen

text: Ilkka Juhani Kärkkäinen (s. 25. heinäkuuta 1960 Kouvola) on suomalainen graafinen suunnittelija ja mainostoimisto Dynamo&Sonin perustaja.


title: Ilkka Kärkkäinen

text: Kärkkäinen palkittiin Grafian Vuoden huiput 2006 -tapahtumassa ansioistaan Platinahuipulla. Vuonna 1989 hänet palkittiin samassa kilpailussa vuoden juniorina, ja sittemmin hän on voittanut Vuoden huipuissa useita kulta- ja hopeahuippuja. Vuoden graafikoksi Kärkkäinen nimettiin 2003. Cannesin kansainvälisillä mainosfestivaaleilla 2006 Kärkkäinen toimi ulkomainontajuryn jäsenenä. Suomalaisessa Effie-kilpailussa Kärkkäinen on palkittu kampanjoistaan ja toiminut tuomariston jäsenenä.


title: Ilkka Kärkkäinen

text: Vuonna 1989 Kärkkäinen perusti Vesa Kujalan kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi, ja vuodesta 2003 yritys on toiminut nimellä Dynamo Advertising Oy. Dynamo työllisti vuonna 2009 yli 30 henkeä.


title: Dynamo & Son

text: Dynamo & Son (tyyliteltynä "dynamo&son") on helsinkiläinen vuonna 1989 perustettu mainostoimisto, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen & Taajaranta Oy:n kanssa Kaisaniemen Dynamo Oy:ksi, vuodesta 2003 vuoteen 2014 yritys toimi nimellä Dynamo Advertising Oyja vuonna 2014 yritys yhdistyi SON Helsinki Oy:n kanssa Dynamo & Son Oy:ksi. Dynamo työllistää 2018 noin 25 henkeä.


title: Dynamo & Son

text: Etelä-Helsingin Dynamon perustivat 1989 copywriter Vesa Kujala ja graafinen suunnittelija Ilkka Kärkkäinen. Vuonna 1994 osakkaiksi tulivat myös graafinen suunnittelija Mikko Tarvosen ja copywriter Reijo Taajaranta. Yhtiön nimeksi tuli Kaisaniemen Dynamo, joka viittasi uuteen sijaintiin Helsingin Vuorikadulla. Nykyään yhtiö toimii Kaikukadulla Sörnäisissä.


title: Dynamo & Son

text: Dynamo / Dynamo & Son kuuluu Vuoden huiput, Effie ja AdProfit -kilpailuissa useimmin palkittuihin mainostoimistoihin. Yhtiön tunnetuimpiin ja palkituimpiin töihin lukeutuvat VR-Yhtymän "Kivimiehet" -mainossarja sekä kampanjat Kekkilälle, Raha-automaattiyhdistykselle, Tallinkille, Arabialle, Neloselle, Terveystalolle ja Syöpäsäätiön Roosa nauhalle.


title: Dynamo & Son

text: Dynamo & Sonin toimitusjohtajana on marraskuusta 2018 lähtien toiminut Anna Holtari.


title: Dynamo & Son

text: Vuodesta 1995 Dynamo / Dynamo & Son on kustantanut omaa liikelahjakäyttöään varten suomalaisten kirjailijoiden aiemmin julkaisemattomia tekstejä pienipainoksisena, numeroituja kappaleita sisältävänä kirjasarjana. "Pieneksi suomalaiseksi kirjakerhoksi" nimetyssä sarjassa ovat ilmestyneet seuraavat teokset:


title: Teuronjoki (Kärkölä)

text: Teuronjoki on joki, joka saa alkunsa Pääjärvestä Hämeenkosken kirkonkylän pohjoispuolelta, virtaa sitten Kärkölän alueella ja laskee Mommilanjärveen Hämeenlinnan (aiemmin Lammin) ja Hausjärven rajalla. Pääjärven ja Mommilanjärven välinen korkeusero on 22 metriä. Nopeahko virta saa alkunsa Pääjärvestä laskien Kotajokena ensin Leppälammiin (102,9 metriä merenpinnan yläpuolella), josta virta jatkaa Iso-Lanon (102,8 m) läpi sen eteläosaan, jota kutsutaan Pikku-Lanoksi. Virralle on annettu nimi Teuronjoki vasta Pikku-Lanosta alkaen.


title: Harold Spencer Jones

text: Sir Harold Spencer Jones (29. maaliskuuta 1890 Kensington, Lontoo – 3. marraskuuta 1960) oli englantilainen tähtitieteilijä, Royal Societyn jäsen ja Astronomer Royal vuosina 1933-1956.


title: Harold Spencer Jones

text:
Spencer Jones kävi koulua Latymer Upper Schoolissa ja opiskeli sen jälkeen Cambridgen yliopiston Jesus Collegessa. Siellä hän suoritti oppiarvon vuonna 1911 ja sai opetusviran.
Vuonna 1913 hänestä tuli Greenwichin kuninkaallisen observatorion yliassistentti, ja vuonna 1923 hän sai viran Hyväntoivonniemen observatoriossa Etelä-Afrikassa. Vuonna 1933 hän palasi Greenwichiin, kun hänet nimitettiin Frank Dysonin seuraajana kuninkaalliseksi tähtitieteilijäksi (Astronomer Royal).


title: Harold Spencer Jones

text: Hän toimi Royal Astronomical Societyn puheenjohtajana vuosina 1937-1939 ja Kansainvälisen tähtitieteellisen unionin puheenjohtajana vuosina 1945-1948.


title: Harold Spencer Jones

text: Spencer Jones määritti auringon parallaksin tekemällä havaintoja asteroidi Eroksesta sen ollessa vuosina 1930-1931 poikkeuksellisen lähellä.


title: Harold Spencer Jones

text: Vuonna 1956 Spencer Jonesin seuraajaksi Astronomer Royalina tuli Richard Woolley, joka virkaan astuessaan vastasi erääseen lehdistön kysymykseen: "Avaruusmatkailu on täyttä pötyä."Spencer Jonesin mukaan on nimetty:


Vuoden 2014 miehittämättömät avaruuslennot onnistuneista ja epäonnistuneista miehittämättömistä avaruuslennoista vuonna 2014. Laukaistavien miehittämättömien avaruusalusten määräksi arvioidaan noin 100 kappaletta kuten edeltävinäkin vuosina. Cubesatit (1-4 kilogramman painoiset satelliittit) nostivat - myös laukaisuissa tuhoutuneiden ja jatkossa matalien kiertoratojen avaruusromun - satelliittien lukumäärää. Kiinan avaruustoiminta on kolmen kärjessä ohittanut EU-alueen. EU:n avaruustoiminnalle kahden Galileo-paikannussatelliitin joutuminen liian matalalle kiertoradalle oli frustroivat järjestelmän käytön alkua edelleen viivästyttävä tosiasia.


title: Vuoden 2014 miehittämättömät avaruuslennot

text: Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan, vuonna 2014 toteutui ainoastaan EU:n Sentinel 1A-tutkasatelliitin lento.


text: 15.5.2014 Ekspress-AM 4R, Proton-M, Baikonur, 3. vaiheen liian aikainen sammuminen.


text: 22.8.2014 Galileo-FOC FM1 (Doresa) ja Galileo-FOC FM2 (Milena) joutuivat liian matalalle kiertoradalle, kun Sojuz-laukaisun ylin rakettivaihe Fregat-MT sammui liian aikaisin, laukaisu tehtiin Kourousta.


text: 28.10.2014 Cygnus CRS-3 (Orb 3, SS Deke Slayton) ja Flock-1d 1-26 (26 kpl) sekä Arkyd-3, RACE ja GOMX 2 piensatelliitit tuhoutuivat yhdysvaltalaisen Antares-130 raketin laukaisun epäonnistuess Wallops Islandilla.


title: Thomas Tumler

text: Thomas Tumler (s. 5. marraskuuta 1989) on sveitsiläinen alppihiihtäjä, joka edustaa SC Samnaunia.


title: Thomas Tumler

text: Alppihiihdon maailmancupissa Tumler kilpaili ensimmäisen kerran Banskon suurpujottelussa helmikuussa 2012. Ensimmäiset maailmancupin pisteensä hän saavutti maaliskuussa 2012 oltuaan 26. Kranjska Goran suurpujottelussa. Kymmenen parhaan joukkoon hän sijoittui ensimmäisen kerran oltuaan kahdeksas Sankt Moritzin supersuurpujottelussa maaliskuussa 2016. Ensimmäisen palkintosijansa hän saavutti oltuaan kolmas Beaver Creekin suurpujottelussa joulukuussa 2018.


title: Ali (näyttelijä)

text: Ali (; s. 10. lokakuuta 1968 Rajahmundry, Itä-Godavari, Andhra Pradesh, Intia) on intialainen näyttelijä ja koomikko, joka esiintyy useimmiten telugunkielisissä elokuvissa. Hän on uransa aikana näytellyt yli 800 elokuvassa, joista noin viidessäkymmenessä hän on ollut pääosaroolissa. Näyttelijäuransa lisäksi Ali on aikeissa ryhtyä myös poliittiselle uralle.


title: Ali (näyttelijä)

text: Ali on voittanut vuoden parhaan telugukoomikon Filmfare Awards South -palkinnot vuoden 2003 elokuvasta "Amma Nanna O Tamila Ammayi" ja vuoden 2005 elokuvasta "Super".


title: Katarina Lavtar

text: Katarina Lavtar (s. 23. maaliskuuta 1988) on slovenialainen alppihiihtäjä, joka edustaa SK Radovljicaa.


title: Katarina Lavtar

text: Alppihiihdon maailmancupissa Lavtar kilpaili ensimmäisen kerran Ofterschwangin pujottelussa maaliskuussa 2009. Ensimmäiset maailmancupin pisteensä hän saavutti lokakuussa 2013 oltuaan 29:s Söldenin suurpujottelussa. Parhaimmillaan hän on sijoittunut 13:nneksi Åren suurpujottelussa maaliskuussa 2014. Schladmingin MM-kilpailuissa 2013 Lavtar sijoittui pujottelussa 27:nneksi ja Sotšin olympialaisissa 2014 suurpujottelussa 20:nneksi.


title: Adeline Baud-Mugnier

text: Adeline Baud-Mugnier (o.s. Baud, s. 28. syyskuuta 1992 Évian-les-Bains) on ranskalainen alppihiihtäjä, joka edustaa Les Gets -seuraa.


title: Adeline Baud-Mugnier

text: Alppihiihdon maailmancupissa Baud kilpaili ensimmäisen kerran Söldenin suurpujottelussa lokakuussa 2010. Ensimmäiset maailmancupin pisteensä hän saavutti joulukuussa 2012 oltuaan 27:s Courchevelin suurpujottelussa. Kymmenen parhaan joukkoon hän sijoittui ensimmäisen kerran Kühtain suurpujottelussa joulukuussa 2014 oltuaan yhdeksäs. Parhaimmillaan hän on sijoittunut seitsemänneksi Courchevelin suurpujottelussa joulukuussa 2017.


title: Adeline Baud-Mugnier

text: Nuorten MM-kilpailuissa Baud on saavuttanut pronssia suurpujottelussa 2012 ja pujottelussa sekä alppiyhdistetyssä 2013. Euroopan nuorten olympiafestivaaleilla hän sai hopeaa suurpujottelussa 2009. Vailin / Beaver Creekin MM-kilpailuissa 2015 hän oli suurpujottelussa viidestoista. Hän voitti joukkuekilpailun maailmanmestaruuden Sankt Moritzissa 2017 ja oli neljästoista suurpujottelussa.


title: Emi Hasegawa

text: Emi Hasegawa (s. 8. toukokuuta 1986) on japanilainen alppihiihtäjä, joka edustaa Sunmilion Ski Clubia.


title: Emi Hasegawa

text: Alppihiihdon maailmancupissa Hasegawa kilpaili ensimmäisen kerran Levin pujottelussa marraskuussa 2008. Ensimmäiset maailmancupin pisteensä hän saavutti tammikuussa 2013 oltuaan 23:s Zagrebin pujottelussa. Toistamiseen hän saavutti saman sijoituksen Åren suurpujottelussa joulukuussa 2014. Kolmannen kerran hän saavutti saman sijoituksen Aspenin suurpujottelussa marraskuussa 2015. Joulukuussa 2015 hän ylsi toistaiseksi uransa parhaaseen sijoitukseen oltuaan 22:s Lienzin suurpujottelussa. Toistamiseen hän saavutti saman sijoituksen Santa Caterinan pujottelussa tammikuussa 2016. Schladmingin MM-kilpailuissa 2013 Hasegawa sijoittui suurpujottelussa 19:nneksi.


title: Ramona Siebenhofer

text: Ramona Siebenhofer (s. 29. heinäkuuta 1991) on itävaltalainen alppihiihtäjä, joka edustaa USV Krakauebenea.


title: Ramona Siebenhofer

text: Siebenhofer sijoittui Sankt Moritzin MM-kilpailuissa 2017 syöksylaskussa yhdeksänneksi. Pyeongchangin olympialaisissa 2018 hän oli alppiyhdistetyssä seitsemäs ja syöksylaskussa kymmenes.


title: Ramona Siebenhofer

text: Alppihiihdon maailmancupissa Siebenhofer kilpaili ensimmäisen kerran Lienzin suurpujottelussa joulukuussa 2009. Ensimmäiset maailmancupin pisteensä hän saavutti tammikuussa 2010 oltuaan kuudes Mariborin suurpujottelussa. Kolmen parhaan joukkoon hän sijoittui ensimmäisen kerran Lake Louisen syöksylaskussa joulukuussa 2015 oltuaan kolmas. Kaudella 2018–2019 hän sijoittui kolmanneksi Val Gardenan syöksylaskussa. Hän voitti samalla kaudella Cortina d'Ampezzon molemmat syöksylaskut.


title: Ramona Siebenhofer

text: Eurooppa-cupissa Siebenhofer on voittanut kahdeksan osakilpailua.


title: Mooren tornado 2013

text: Tornado teki tuhoja Oklahoman osavaltiossa Mooressa ja sen lähialueilla 20. toukokuuta 2013. Fujita-asteikolla korkeimpaan eli EF5-luokkaan kuulunut tornado surmasi 24 ihmistä, minkä lisäksi aineelliset vahingot olivat suuret.


title: Mooren tornado 2013

text: Oklahoman hätätilaministeriön mukaan 24 ihmistä kuoli, 387 loukkaantui ja tuhoja aiheutui arviolta kahden miljardin dollarin arvosta. Kotinsa menettäneille perustettiin väestönsuojia, ja myös yliopistot tarjosivat majoitusta.


title: Mooren tornado 2013

text: Presidentti Barack Obama julisti Oklahomaan hätätilan ja lähetti liittovaltion apua. Hätäapua myönnetään Clevelandin, Lincolnin, McClainin, Oklahoman ja Pottawatomien piirikuntiin asuntojen ja yritysten toimitilojen korjaamiseen sekä muihin kustannuksiin, joihin ei saa muuta korvausta.


title: Lauri Kirkkola

text: Lauri Mikael Kirkkola (s. 15. syyskuuta 1990 Turku) on suomalainen pikajuoksija. Hän edustaa Turun Urheiluliittoa ja hänen valmentajinaan ovat toimineet vuodesta 2010 lähtien Jani Ratia ja Pasi Teini.


title: Lauri Kirkkola

text: Kalevan kisoista Kirkkola on voittanut pronssia 200 metrin juoksussa vuonna 2013. Viestijuoksun SM-kilpailuissa hän on saavuttanut 4 × 100 metrin viestissä hopeaa vuosina 2014 ja 2015 sekä 4 × 400 metrin viestissä pronssia vuonna 2015.


title: Lauri Kirkkola

text: Urheilun ohella Kirkkola on opiskellut Turun yliopiston oikeustieteellisessä tiedekunnassa.


title: Eetu Viitala (pikajuoksija)

text: Eetu Petteri Viitala (s. 31. toukokuuta 1992) on suomalainen pika- ja aitajuoksija. Hän edustaa Turun Urheiluliittoa ja hänen valmentajinaan ovat vuodesta 2012 lähtien toimineet Pasi Teini ja Jani Ratia.


title: Eetu Viitala (pikajuoksija)

text: Kalevan kisoissa Viitala on voittanut hopeaa 400 metrin juoksussa vuonna 2013 ja 2014. Vuonna 2014 hän voitti SM-hopeaa myös 4 × 100 metrin viestijoukkueessa ja vuonna 2013 4 × 400 metrin joukkueessa.


title: Eetu Viitala (pikajuoksija)

text: Vuonna 2014 Viitala voitti hopeaa 400 metrillä 22-vuotiaiden yleisurheilun Pohjoismaiden mestaruuskilpailuissa Tanskassa.


title: Eetu Viitala (pikajuoksija)

text: Aikuisten Suomi–Ruotsi-maaotteluun Viitala osallistui ensimmäisen kerran vuonna 2013 juostuaan 4 × 400 metrin viestijoukkueessa. Vuoden 2014 maaottelussa hän oli toinen 400 metrin aidoissa ja juoksi voittaneessa 4 × 400 metrin viestijoukkueessa.


title: Kap Verde (niemi)

text: Kap Verde (, ) on Afrikan mantereen ja samalla Vanhan mantereen läntisin niemi Senegalissa, (17°34′ läntistä pituutta). Dakar, Senegalin pääkaupunki, sijaitsee niemen etelärannikolla.


title: Kap Verde (niemi)

text: Nimen "Cabo Verde", joka merkitsee "vihreää niemeä", antoivat niemelle portugalilaiset tutkimusmatkailijat, ja sen mukaan on saanut nimensä myös Afrikan länsirannikon edustalla sijaisteva saarivaltio Kap Verde, jonka nimenä ennen maan itsenäistymistä (1975) oli "Kap Verden saaret".


title: Kap Verde (niemi)

text: Kap Verde on kallioinen niemi, joka työntyy länteen Senegalin hiekkaisilta mailta.


title: Kap Verde (niemi)

text: Kap Verde on muodostunut tuliperäisestä entisestä rannikkosaaresta sekä alavasta hiekkaisesta alueesta, joka yhdistää sen mantereeseen. Se työntyy Atlanttiin ja kääntyy jälleen kaakkoon lähellä kärkeään. Lounaistuulten ja viileän Kanarianvirran ansiosta Kap Verde on varsin vehreä, toisin kuin sen pohjoispuolelle saakka ulottuva Saharaan liittyvä dyynialue.


title: Kap Verde (niemi)

text:
Niemi on kolmiomainen ja noin 14 kilometriä pitkä. Dakarin vanha keskusta sijaitsee sen etelärannikolla. Lähellä
niemen luoteiskärkeä, Pointe des Almadiesia, sijaitsee Dakarin kansainvälinen lentoasema, joka tuli
toisen maailmansodan aikana kuuluisaksi Atlantin ylittävistä lennoista. Luoteisrannikon näkymiä hallitsee kaksi kartiomaista tulivuorta, Deux Mamelles. Niemen etelärannikolla on lahti, joka on erinomainen satamapaikka.


title: Kap Verde (niemi)

text: Niemimaan alkuperäiset asukkaat, lebout, olivat kalastajia ja maanviljelijöitä. Siitä lähtien kun portugalilaiset vuonna 1444 ensimmäisen kerran saapuivat Kap Verdelle, se on ollut tärkeä Afrikan ja Euroopan välisen kaupan satamapaikka. Vuonna 1857 ranskalaiset perustivat sen läheisyyteen Dakarin kaupungin.


title: Roope Saarinen

text: Roope Santeri Saarinen (s. 20. helmikuuta 1994) on suomalainen pikajuoksija. Hän edustaa Esbo IF:ää ja hänen valmentajanaan on vuodesta 2012 lähtien toiminut Atte Pettinen.


title: Roope Saarinen

text: Kalevan kisoista Saarinen on saavuttanut 400 metrillä pronssia vuonna 2013 ja 200 metrillä hopeaa vuonna 2018 ja pronssia vuonna 2015. Viestijuoksun SM-kilpailuissa hän on saanut pronssia 4 × 100 metrin viestissä 2015 ja 4 × 400 metrillä 2013. Sisäratojen SM-kilpailuista hän on saavuttanut hopeaa 200 metrillä vuonna 2014, 2017 ja 2018 sekä viestissä kultaa 2014 ja hopeaa 2015 ja 2016.


title: Roope Saarinen

text: Saarinen eteni 200 metrin juoksussa välieriin alle 20-vuotiaiden EM-kilpailuissa 2013 ja alle 23-vuotiaiden EM-kilpailuissa 2015. Hän on kilpaillut aikuisten maaotteluissa vuodesta 2013 lähtien.


title: Asher Book

text: Asher Monroe Book (s. 18. syyskuuta 1988 Arlington, Virginia) on yhdysvaltalainen tanssija, laulaja-lauluntekijä ja näyttelijä.


title: Asher Book

text: Vuonna 2004 Book näytteli Pop Rocks -elokuvassa. Vuonna 2006 Bookista tuli yksi V Factory -yhtyeen jäsenistä. Yhtye julkaisi EP:n "These Are The Days" vuonna 2008. Vuonna 2009 Book näytteli Fame-elokuvassa. Lokakuussa 2010 Book ilmoitti Twitterissä jättäneensä V Factoryn.


title: Saksan 11. jalkaväkidivisioona

text: Saksan 11. jalkaväkidivisioona () oli Saksa maavoimien yhtymä toisessa maailmansodassa.


title: Saksan 11. jalkaväkidivisioona

text: Wehrkreis I muodosti 1. lokakuuta 1934 Allensteinissä divisioonan peitenimellä Infanterieführer I, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 11. jalkaväkidivisioonaksi.


title: Saksan 11. jalkaväkidivisioona

text: Divisioona asetettiin liikekannalle 26. elokuuta 1939. Se liitettiin pohjoisen armeijaryhmän 3. armeijaan, jonka mukana se hyökkäsi Itä-Preussista Puolaan. Joulukuussa 1939 divisioona oli armeijaryhmä B:n reservinä ja se liitettiin armeijaryhmän 6. armeijaan tammikuussa 1940. Divisioona ylitti armeijan mukana Belgian rajan ja se eteni edelleen Ranskaan. Ranskan sotatoimien päätyttyä divisioona viipyi Atlantin rannikolla aina vuoden loppuun.


title: Saksan 11. jalkaväkidivisioona

text:
Divisioona siirrettiin maaliskuussa 1941 Itä-Preussiin, jossa se liitettiin armeijaryhmä B:n 18. armeijaan. Operaatio Barbarossan alkaessa se hyökkäsi armeijan mukana Neuvostoliittoon. Neuvostoliiton aloitettua vastahyökkäyksen 1944 jäi divisioona Kuurinmaalle mottiin ja se antautui toukokuussa Neuvostojoukoille.
Divisioonankomentajina olivat:


title: M. S. Narayana

text: M. S. Narayana (; 16. huhtikuuta 1951 Nidamarru, Länsi-Godavari, Andhra Pradesh, Intia – 23. tammikuuta 2015 Hyderabad, Telangana, Intia) oli intialainen näyttelijä ja koomikko, joka esiintyi useimmiten telugunkielisissä elokuvissa. M. S. Narayanan ensimmäinen elokuva oli vuonna 1994 ilmestynyt "Dharma Raju M. A." Vuosina 1997–2014 M. S. Narayana rikkoi toisen telugukoomikon, Brahmanandamin, maailmanennätyksen 700 lyhyimmässä ajassa näytellystä eri elokuvaroolista.


title: M. S. Narayana

text: M. S. Narayana on voittanut vuoden parhaan mieskoomikon Nandi Award -palkinnon muun muassa elokuvista "Maa Nannaku Pelli" (1997) ja "Dookudu" (2011). "Dookudusta" hän sai myös parhaan miessivuosan Filmfare Awards South -palkinnon telugukategoriassa.


title: Adilabad

text: Adilabad (, ) on Intiassa Telanganan osavaltiossa sijaitsevan Adilabadin piirikunnan pääkaupunki. Vuonna 2011 kaupunkialueella asui 139 103 henkeä.


title: Kalle Keskipoikela

text: Kalle Matias Keskipoikela (s. 12. helmikuuta 1992 Rovaniemi) on suomalainen kestävyysjuoksija. Hän edustaa Pudasjärven Urheilijoita ja hänen valmentajanaan on toiminut vuodesta 2012 lähtien Rami Virlander. Kalevan kisoista Keskipoikela on voittanut pronssia 5 000 metrin juoksussa vuonna 2013 ja sisäratojen SM-kilpailuista pronssia 3 000 metrin juoksussa 2014.


title: Hannu Oskala

text: Hannu Sakari Oskala (s. 24. toukokuuta 1978 Helsinki) on suomalainen muusikko ja poliitikko.


title: Hannu Oskala

text: Oskala valmistui vuonna 2008 musiikin maisteriksi Sibelius-Akatemian kansanmusiikin laitokselta pääaineenaan harmonikan soitto. Hän soittaa muun muassa yhtyeissä Korpi Ensemble ja Orkestar Bordurka, joiden musiikista hän myös säveltää osan. Hän soittaa myös yhtyeissä Johanna Juhola Trio, Pasi K. & Hurmos, Spelmanslager ja Golem.


title: Hannu Oskala

text: Oskala on säveltänyt musiikkia muun muassa Tanssiteatteri Hurjaruuthin talvisirkuksiin ja toiminut kapellimestarina Lahden kaupunginteatterin musikaalissa "Mustalaisleiri muuttaa taivaaseen". Hän oli perustamassa Perinnearkku-kansanmusiikkiyhdistystä ja toimi sen puheenjohtajana 2006–2008. Vuonna 2013 hän oli Suomalaisen barokkiorkesterin kannatusyhdistyksen puheenjohtaja.


title: Hannu Oskala

text: Häävalssisävellyksellä ”Talvihäät” Oskala tuli toiseksi Kaustisen kansanmusiikkijuhlien häävalssikilpailussa 2001.


title: Hannu Oskala

text: Oskala oli ensimmäistä kertaa ehdolla kunnallisvaaleissa 2004, muttei 223 äänellä tullut valituksi. Hän toimi kaudella 2005–2008 kulttuuri- ja kirjastolautakunnan varajäsenenä. Kunnallisvaaleissa 2008 hän sai 423 ääntä ja nousi kesken kauden varavaltuutetuksi. Kauden 2009–2012 hän oli kulttuuri- ja kirjastolautakunnan jäsen. Kunnallisvaaleissa 2012 hänet valittiin Helsingin kaupunginvaltuustoon 1008 äänellä. Kaudella 2013–2016 hän on myös kaupunginhallituksen jäsen. Oskala on ollut myös vuonna 2013 aloittaneen tietotekniikkajaoston varajäsen. Syksyllä 2015 Helsingin kaupunginvaltuusto päätti hänen valtuustoaloitteensa pohjalta aloittaa kantakaupungin parkkipaikkojen vuokraamisen kivijalkayrittäjille esimerkiksi terasseiksi, polkupyöräparkeiksi tai puistoiksi. Oskala jäi vuoden 2017 kuntavaaleissa varasijalle Helsingin kaupunginvaltuustoon. Varsinaisen vaalipäivän laskennassa hän olisi mennyt läpi, mutta tarkastuslaskennassa hänet ohitti näyttelijä-yrittäjä Satu Silvo.


title: Hannu Oskala

text: Oskala oli Helsingin Vihreiden puheenjohtaja 2012–2013. Sitä ennen hän oli piirijärjestön hallituksen jäsen 2007–2008 ja Helsingin Vihreiden Nuorten puheenjohtaja 2005.


title: Hannu Oskala

text: Oskala on ollut myös Sibelius-Akatemian ylioppilaskunnan hallituksen jäsen 2004 ja 2005.


title: Hannu Oskala

text: Oskala oli mukana Subin tositelevisiosarjassa FC Nörtit vuonna 2006.


title: Willy Rotich

text: Willy Rotich (s. 23. maaliskuuta 1976 Nandin piirikunta, Kenia) on kenialaissyntyinen kestävyysjuoksija, joka on vuodesta 1997 lähtien asunut ja kilpaillut Suomessa.


title: Willy Rotich

text: Hän on edustanut Turun Urheiluliittoa vuosina 2009–2013 ja sen jälkeen IF Länkeniä. Ensimmäinen Rotichin kilpailu Suomessa oli 800 metrin juoksu Eurajoella kesäkuussa 1997.


title: Samuli Eriksson

text: Samuli Johannes Eriksson (s. 9. marraskuuta 1995) on suomalainen korkeushyppääjä. Hän edustaa Salon Vilpasta ja hänen valmentajinaan toimii Matti Nieminen.


title: Samuli Eriksson

text: Eriksson on voittanut hopeaa Porin Kalevan kisoissa 2015 tuloksella 214 ja Seinäjoen Kalevan kisoissa 2017 tuloksella 208 sekä pronssia Vaasan Kalevan kisoissa 2013 tuloksella 209 ja Oulun Kalevan kisoissa 2016 tuloksella 208. Sisäratojen SM-kilpailuissa hän voitti kultaa 2018 ja pronssia 2015 sekä 2016. Eriksonin ennätys on 220, jonka hän hyppäsi 19. tammikuuta 2018 Helsingissä.


title: Samuli Eriksson

text: Vuonna 2013 Eriksson oli viides alle 20-vuotiaiden EM-kisoissa Rietissä.


title: Ville Kivioja

text: Ville Kalevi Kivioja (s. 9. heinäkuuta 1990 Nokia) on suomalainen kiekonheittäjä. Hän edustaa Nokian Urheilijoita. Vuoteen 2009 saakka Kivioja edusti Nokian Pyryä.


title: Ville Kivioja

text: Kalevan kisoista Kivioja on voittanut kiekonheiton SM-hopeaa vuonna 2013 ja pronssia vuosina 2015 ja 2016. Kiviojan ennätys ulkona on 58,43 m ja hallissa 54,30 m.


title: Ville Kivioja

text: Myös Kiviojan nuoremmat veljet Olli ja Kalle ovat kiekonheittäjiä. Heitä valmentaa isä Esa Kivioja.


title: Pyry Niskala

text: Pyry Pauli Petteri Niskala (s. 6. marraskuuta 1990 Isojoki) on suomalainen kiekonheittäjä. Hän edustaa Seinäjoen Seudun Urheilijoita ja hänen valmentajanaan on vuodesta 2010 lähtien toiminut Jorma Haaranen. Aiemmin häntä valmensi myös Ari Niskala ja Antti Vierula.


title: Pyry Niskala

text: Kalevan kisoista Niskala on voittanut kiekonheiton kultaa vuosina 2014, 2015 ja 2016, hopeaa vuonna 2018 sekä pronssia vuosina 2013 ja 2017. Kiekonheiton talvimestaruuskilpailuissa hän on saavuttanut kultaa vuosina 2015, 2016 ja 2017 ja hopeaa vuosina 2013 ja 2014.


title: Pyry Niskala

text: Niskalan ennätys kiekonheitossa on 61,66 metriä vuodelta 2017. Hallissa hän on heittänyt 61,43 metriä vuonna 2017.


title: Teuronjoki (Tammela)

text: Teuronjoki on kymmenen kilometriä pitkä joki Tammelan koillisosassa Kanta-Hämeessä. Hyvin mutkainen joki alkaa Kuuslammesta ja puolivälissä se kulkee Teuron kylätontin läpi päättyen Pehkijärveen. Voidaan tulkita niinkin, että Kuuslammiin laskeva alle kilometrin mittainen Pihonjoki olisi osa laskujokea ja että sen valuma-alueen keskusjärvi olisikin Rautijärvi. Joen valuma-alue on 117 km² suuruinen ja siihen kuuluu yli 40 järveä tai lampea. Alajuoksun ja yläjuoksun välinen korkeusero on 16,5 metriä.


title: Teuronjoki (Tammela)

text: Joen kulkuun on menneisyydessä puututtu selvästi. Ennen Kuuslammia Pihonjoki on aivan suora ja Kuuslammin jälkeenkin on merkkejä uoman oikasemisesta. Eräs syy joen perkauksiin ovat järvenlaskut, joita Teuronjoen valuma-alueella tehty. Rautijärveä laskettiin 1800-luvulla ja se tehtiin perkaamalla sekä Pihonjokea että Teuronjoen yläjuoksua. Myös alajuoksua on oikaistu.


title: Teuronjoki (Tammela)

text: Joessa on neljä koskea ja 14 virtapaikkaa tai nivaa. Mannilan kohdalla on joessa pato, jonka taakse jää 150 metriä pitkä patoallas. Joki alkaa tämän jälkeen meanderoida ja käännyttyään 2,5 kilometrin jälkeen etelään se virtaa peltojen halki rauhallisemmin kääntyillen. Tässä kohdassa jokeen yhtyy Hietastenoja, joka on Hietaslammin, Haukilammin ja Koskuslammin yhteinen laskuoja. Joki laskee Pehkijärveen Teurossuun kylässä. Joen suisto on maatunut pitkälle muodostaen pitkänomaisen deltan. Sen synty liittyy Pehkijärven vedenpinnan laskuun.


title: Teuronjoki (Tammela)

text: Joen vesi on käyttökelpoisuudeltaan kohtalainen ja se on humuksen ruskeaksi värjäämää. Vuonna 1997 jokeen istutettiin kaksivuotiaita taimenen poikasia. Vuonna 2010 ylimmäisellä ja alimmaisella koskella suoritettiin koekalastus, jossa ei kuitenkaan saatu yhtään taimenta saaliiksi. Myllyjoessa on kaksi nousuestettä ja Teuronjoessa yksi nousueste, jotka estävät kalojen liikkumisen kohti ylävirtaa. Joessa on ravustettava täplärapukanta. Joen kunnostamista on harkittu. Joesta aikoinaan peratut kivet makaavat vieläkin joen penkereillä ja niitä olisi helppo palauttaa jokeen suojakiviksi joen kaloille.


title: Teuronjoki (Tammela)

text: Osana Pehkijärven kunnostusta järven vedenpinnan korkeutta pyritään pitämään korkealla ja Teuronjoen suistoon ruopattaisiin 2,5 metriä syvä veneilyväylä.


title: Teuronjoki (Tammela)

text: Teuron kylän alapuolella on kyläyhdistyksen kunnostama uimaranta nimeltä Emman pyörre.


title: Teuronjoki (Tammela)

text: Joen valuma-alueen kuvaileminen on helpompi kuvailla lähtien liikkeelle joen alkujuoksulta ja edeten yläjuoksulle päin. Kuuslammi, Hietaslammi, Koskuslammi ja Haukilammi sijaitsevat joen omalla alueella. Seuraavassa kuvaillaan valuma-alueen yli 40 järven ja lammen keskinäisiä yhteyksiä.


title: Teuronjoki (Tammela)

text: Valuma-alueen keskusjärvi on Rautijärvi. Siihen laskevat lännestä Kyläsillanjoki, Alasen laskujoen kautta ylemmällä virtaava Kuorijoki ja idän suunnasta virtaava laskuoja, jonka kautta kulkevat Suojärvenjoen Uljasjärveen tuomat vedet.


title: Teuronjoki (Tammela)

text: Suoraan Uljaslampeen laskee pohjoisesta harjun juurelta pieni Kilpilammi. Samoin tekee suurempi Suojärvi, jonka laskujoki on Suojärvenjoki. Suorjärvenjokeen yhtyy suurten soiden läpi virtaava Korpilammin, Keskilammin ja Haukivahon yhteinen laskuoja. Suojärvi sijaitsee valuma-alueen itärajalla ja sen kautta laskevat loput järvistä. Sen pohjoispäähän laskee pitkä puro, johon on liitettu ympäristön suo-ojaverkosto. Matkalla keskikokoiselle Isolle Tähilammille purossa on Rimpilammi, joka on kuin uoman laajentuma. Se sijaitsee harjun pohjoispuolella ja saattaa siksi olla umpeen kasvanut pohjavesilammikko. Isoon Tähilampeen laskee ylinnä sijaitseva Pikku Tähilammi. Ison Tähilammen lounaispuolella sijaitsevat kolme pikkulampea, joista ei ole laskuojaa minnekään. Kahden nimeksi on merkitty Kissalammi ja Koiralammi.


title: Teuronjoki (Tammela)

text: Kuorijoki, joka laskee Rautijärveen Päällisen ja Alasen kautta, on keskikokoisen Sotkajärven laskujoki. Valuma-alueen kaksi muutakin latvajärveä Ojajärvi ja Pukarojärvi, ovat keskikokoisia.


title: Teuronjoki (Tammela)

text: Kyläsillanjoki laskee Kylänlammista, johon vuorostaan laskee Keskinen Salakkajokea myöten. Keskiseen laskee vesiä kahta kautta. Läntisestä suunnasta laskevat siihen ketjussa Kaukasenviidanlammi, Kaakkolammi ja Koverojärvi. Pohjoisesta laskevat kaikki muut järvet. Ensimmäinen on Ylimmäinen, johon laskee sivulta pieni Pikku Ylimmäinen. Ylimmäiseen laskee 5 kilometriä pitkä Pörrösaarenjoki, joka on Kanalammin laskujoki. Kanalammiin laskee vuorostaan Kivitokeenojaa myöten suurempi Kanajärvi. Pörrösaarenjokeen yhtyvät matkan varrella idästä päin Tuomistonlammin ja Pikku Kaukasenviidanlammin yhteinen laskuoja sekä lännestä päin Lahnalammi. Kanalammiin laskee luoteesta päin ketjussa Kortelammi ja Verikäs. Lopuksi, Kanajärveen laskevat luoteen suunnasta pieni Siirtolammi ja sitten ketjussa sen vierestä Jouhilammi ja Kotalammi.


title: Teuronjoki (Tammela)

text: Senaatin kartastossa vuodelta 1884 joen nimi kirjoitettiin ”Teuranjoki”.


title: Citroën BX

text:
Citroën BX on ranskalaisen Citroënin vuosien 1982-1994 aikana valmistama suuri perheauto. Niitä valmistettiin yhteensä 2,315,739 kappaletta.
Citroën Xantia korvasi viistoperäisen BX:n v. 1993, mutta farmari-mallia valmistettiin vuoteen 1994 asti.


title: Citroën BX

text: Citroën BX esiteltiin Pariisissa Eiffel-tornin alla 2. lokakuuta 1982. BX oli suunniteltu korvaamaan menestyksekäs alemman keskiluokan auto Citroën GS isommalla autolla. Ranskalainen mainoskampanja käytti slogania "J'aime, j'aime, j'aime" ja Julien Clercin varta vasten tekemää musiikkia.


title: Citroën BX

text: Kulmikkaasti muotoiltu viistoperä on Bertonella työskennelleen Marcello Gandinin suunnittelema, se pohjautui hänen käyttämättä jääneeseen työhönsä Brittiläisen Reliant FW11 ja Volvo Tundra konseptiautoon. BX oli yksi ensimmäisistä autoista jotka tehtiin PSA-konsernin alaisuudessa ja käyttää samaa pohjalevyä kuin Peugeot 405 joka tuli myyntiin 1987. Auton erityispiirteinä oli kaasunestejousitus, joka automaattisesti pitää auton maavaran samana kuormasta riippumatta, runsas muovisten korinosien käyttö (konepelti, peräluukku, puskurit) sekä levyjarrut edessä ja takana.


title: Citroën BX

text: BX:ssä ei enää käytetty samaa ilmajäähdytteistä moottoria kuin GS-mallissa, vaan siinä otettiin käyttöön PSA:n uudet XY-, TU- ja XU-sarjojen nelisylinteriset rivimoottorit, iskutilavuuksiltaan 1,4 l 1,6 l ja 1,9 l. Italiassa, Kreikassa ja Portugalissa oli myynnissä harvinaisen pienikokoinen 40 kW/55 hp@5800rpm 1,1 l:n moottori. 1,1 l:n ja 1,4 l:n moottorit perustuivat Peugeot 104:ssä ja Renault 14:ssä käytettyihin moottoreihin, mutta 1,6 l:n ja 1,9 l:n moottorit olivat PSA:n uutta XU-sarjaa, samaa moottoria käytettiin myöhemmin useissa Peugeot'n malleissa. XUD-dieselmoottori tuli valikoimaan v. 1984. Diesel- ja turbodieselmallit olivat suosittuja etenkin farmarimalleissa, ja se olikin Britannian eniten myyty dieselauto.


title: Citroën BX

text: Bensamoottorisisissa malleissa oli perässä merkintä 11, 14, 16 tai 19, viitaten moottorin kokoon. 1,6 l:n moottorista oli matalammalla viritysasteella oleva 80 hv:n versio, jonka mallimerkintänä oli BX15E, BX16:n sijasta. Vuosi viistoperämallin julkaisun jälkeen valikoimaan tuli farmariversio, nimeltään Break, 1980-luvun lopulla myyntiin tuli myös nelivetoinen versio.


title: Citroën BX

text: Vuonna 1986 mallisarja koki pieniä muutoksia, sisustus ja kojetaulu suunniteltiin uudestaan perinteisemmän näköisiksi, varhaisemmassa mittaristossa ei ollut viisareita, vaan nopeusmittarin näyttämä oli samanlainen kuin eräissä henkilövaaoissa. GT-malleissa oli käytetty "normaalia" mittaristoa jo ennen vuotta 1986. Auton ulkonäköön tehtiin myös muutoksia, puskureiden muotoilua pyöristettiin hieman, lokasuojia muutettiin, mikä mahdollisti leveämpien renkaiden käytön, sivupeilit vaihdettiin ja etuvilkut muutettiin isommiksi ja värittömiksi ja ajovalojen pesimet lisättiin. Samalla 1,1 l:n malli jäi pois valikoimasta.


title: Citroën BX

text: 1988 esiteltiin lehdistön kiittelemä turbodieselmalli. Alkuperäinen vapaastihengittävä dieselmalli myi hyvin, mutta uusi ahdettu dieselmoottori oli hienostuneempi ja tehokkaampi ja viimein mursi käsityksen siitä, että dieselmoottorit olivat äänekkäitä ja hitaita. Diesel Car -lehti totesi: "Mikään muu tämänhetkinen auto ei pääse lähellekään BX turbon suorituskykyä, taloudellisuutta ja mukavuutta."


title: Citroën BX

text: Vuonna 1989 autoon tehtiin jälleen pieniä päivityksiä, kuten tummennetut takavalot, uudet vanteet sekä sisustuksen uudet verhoilut.


title: Citroën BX

text: Citroën BX voitti useita "Towcar of the Year" -palkintoja, sillä se sopi hyvin peräkärryn ja asuntovaunun vetämiseen automaattisen jousituksensa ja voimakkaiden ja taloudellisten turbodieselmoottoreidensa ansiosta.


title: Kiilto Family

text:
Kiilto Family Oy on Kiilto Family -konserniin vuonna 2008 perustettu emoyhtiö, johon on keskitetty konsernin liiketoimintaa, kasvua ja kehittymistä tukevat talous-, tieto- ja henkilöstöhallinnon, juridiset, viestinnän sekä liiketoiminnan kehittämisen asiantuntijapalvelut. Kiilto Family Oy:n kotipaikka on Lempäälä.
Kiilto Family -konserni on seitsemästä yhtiöstä koostuva yritysperhe, joka toimii kymmenessä eri maassa ja työllistää yli 800 henkilöä. Liimoista, lakoista ja kiillokkeista vuonna 1919 alkanut toiminta on versonut usealle läheiselle toimialalle. Tänä päivänä Kiilto Familyyn kuuluvat kemianteollisuutta harjoittava Kiilto Oy, puhtaus- ja hygienia-alalla toimiva KiiltoClean Oy, muovipinnoitettuja tuotteita valmistava Kiiltoplast Oy, kenkä-, tekstiili-, teräs- ja konepajateollisuuden tarvikkeisiin erikoistunut Intermedius Oy sekä huonekalu- ja puusepänteollisuuden tarvikkeita markkinoiva Ramport Oy.


title: The Labyrinth Tour Live from The O2

text: The Labyrinth Tour: Live from the O2 on englantilaisen laulaja-lauluntekijän Leona Lewisin DVD/CD-julkaisu Lewisin ensimmäiseltä kiertueelta "The Labyrinth". DVD ja CD julkaistiin 29. marraskuuta 2010 ja nauhoitettiin 18. kesäkuuta Lontoon O2-areenalla aikaisemmin samana vuonna. CD sisältää kymmenen nauhoitusta kiertueelta.


title: The Labyrinth Tour Live from The O2

text: Tallenne sijoittui Iso-Britannian virallisella musiikki-DVD-listalla neljänneksi 5. joulukuuta 2010.


title: The Labyrinth Tour Live from The O2

text: Tallenteen sisältö julkistettiin 3. marraskuuta 2010.


title: Conleth Hill

text: Conleth Hill (s. 24. marraskuuta 1964) on pohjoisirlantilainen näyttelijä. Hänet on palkittu teatterirooleistaan muun muassa kahdella Laurence Olivier -palkinnolla.


title: Conleth Hill

text: Hill varttui Ballycastlen kylässä Antrimin kreivikunnassa. Hän opiskeli näyttelemistä Guildhall School of Music and Dramassa Lontoossa vuosina 1985–1988. Ensimmäisessä televisioroolissaan hän esiintyi jo opiskeluaikanaan, ensimmäisen teatterikiinnityksensä hän sai valmistumisensa jälkeen elokuussa. Hill teki sekä West End- että Broadway-debyyttinsä Marie Jonesin kirjoittamassa "Stones in His Pockets" -näytelmässä vuosituhannen vaihteessa. Hill sai näytelmästä useita palkintoja, muun muassa ensimmäisen Olivierinsa.


title: Conleth Hill

text: Heinäkuussa 2010 Hill valittiin näyttelemään lordi Varysia HBO:n televisiosarjassa "Game of Thrones", vaikka alun perin hän hakikin sarjasta eri roolia. Menestykseksi osoittautunut sarja on tuonut Hillille kansainvälistä tunnettuutta.


title: Rettenbach

text: Rettenbach on laskettelurinne Sölden Ski Arean talviurheilukeskuksessa Rettenbach-jäätiköllä Söldenissä Itävallassa.


title: Rettenbach

text: Miehet ja naiset avaavat maailmancupin Söldenin suurpujottelulla, joka pidetään tällä rinteellä lokakuun viimeisenä viikonloppuna.


title: Martin Jäger

text: Martin Jäger (s. 20. joulukuuta 1987) on sveitsiläinen maastohiihtäjä.


title: Martin Jäger

text: Jäger kilpaili maastohiihdon maailmancupissa ensimmäisen kerran Davosissa helmikuussa 2006 sijoittuen vapaan hiihtotavan sprintissä 23:nneksi. Kymmenen parhaan joukkoon hän sijoittui ensimmäisen kerran Rybinskin vapaan hiihtotavan sprintissä tammikuussa 2009 oltuaan yhdeksäs. Parhaimmillaan hän on sijoittunut maailmancupissa neljänneksi Rybinskin vapaan hiihtotavan sprintissä helmikuussa 2011.


title: Martin Jäger

text: Liberecin MM-kilpailuissa 2009 Jäger oli vapaan hiihtotavan sprintissä 35:s ja Oslon MM-kilpailuissa 2011 samalla matkalla yhdestoista.


title: Jonna Skrifvars

text: Jonna Theresa Skrifvars (s. 29. elokuuta 1991 Uusikaarlepyy) on suomalainen pikajuoksija. Hän edustaa IF Nykarlebynejdeniä ja hänen valmentajinaan toimivat Ingvar Wiklund ja Petra Stenman. Kalevan kisoista Skrifvars on voittanut hopeaa 400 metrin juoksussa vuonna 2013. Viestijuoksun SM-kilpailuista hän on saavuttanut 4 × 400 metrin viestijuoksussa hopeaa 2013 ja pronssia 2012 ja 2015 sekä 4 × 800 metrin viestijuoksussa hopeaa 2011. Sisäratojen SM-kilpailuista Skrifvars on saavuttanut pronssia 4 × 300 metrin viestijuoksussa 2012.


title: Eveliina Määttänen

text: Eveliina Viola Aurora Määttänen (s. 1. syyskuuta 1995 Kerava) on suomalainen pika- ja aitajuoksija. Hän edustaa Keski-Uudenmaan Yleisurheilua ja hänen valmentajanaan toimii Ari Paunonen.


title: Eveliina Määttänen

text: Kalevan kisoista Määttänen on saavuttanut 400 metrin juoksussa hopeaa vuonna 2015 ja pronssia vuonna 2013 ja 400 metrin aitajuoksussa hopeaa vuosina 2014 ja 2017 sekä pronssia vuosina 2015 ja 2016. Sisäratojen SM-kisoissa hän on saavuttanut 400 metrin juoksussa pronssia vuosina 2013 ja 2015, 300 metrin aitajuoksussa pronssia vuonna 2015 sekä 4 × 300 metrin viestissä pronssia 2016.


title: Janis Morweiser

text: Janis Morweiser (s. 15. helmikuuta 1991) on saksalainen uransa lopettanut yhdistetyn hiihtäjä. Yhdistetyn maailmancupissa Morweiser kilpaili ensimmäisen kerran Chaux-Neuvessa 16. tammikuuta 2010. Parhaimmillaan Morweiser on sijoittunut neljänneksi Kazakstanin Almatyssa 10. helmikuuta 2013 järjestetyssä suurmäen Gundersen-kilpailussa. Cupin kokonaistilanteessa Morweiser on parhaimmillaan sijoittunut sijalle 29 kerättyään kaudella 2012–2013 133 pistettä.


title: Sylwia Jaśkowiec

text: Sylwia Jaśkowiec (s. 1. maaliskuuta 1986) on puolalainen maastohiihtäjä, joka on yltänyt parisprintissä MM-pronssille.


title: Sylwia Jaśkowiec

text: Liberecin MM-kilpailuissa 2009 Jaśkowiec oli sekä vapaan hiihtotavan sprintissä että 15 kilometrin yhdistelmäkilpailussa 30:s. Puolan viestijoukkueen mukana hän sijoittui kuudenneksi. Vancouverin olympialaisissa 2010 hän sijoittui 30 kilometrin perinteisen hiihtotavan yhteislähtökilpailussa 24:nneksi, 10 kilometrin vapaan hiihtotavan kilpailussa 28:nneksi ja 15 kilometrin yhdistelmäkilpailussa 34:nneksi. Val di Fiemmen MM-kilpailuissa 2013 Jaśkowiec oli parisprintissä yhdeksäs Agnieszka Szymańczakin kanssa ja 10 kilometrin vapaan hiihtotavan kilpailussa 48:s. Sotšin olympialaisissa 2014 hän oli Justyna Kowalczykin kanssa perinteisen hiihtotavan parisprintissä viides, viestissä kuudes, 30 kilometrillä 31:s ja sprintissä 62:s.


title: Sylwia Jaśkowiec

text: Jaśkowiec saavutti Falunin MM-kilpailuissa 2015 Justyna Kowalczykin kanssa pronssia vapaan hiihtotavan parisprintissä. Hän sijoittui 10 kilometrin vapaan hiihtotavan kilpailussa 14:nneksi ja henkilökohtaisessa sprintissä 32:nneksi. Pyeongchangin olympialaisissa 2018 hän oli vapaan hiihtotavan parisprintissä Kowalczykin kanssa seitsemäs, viestissä neljännen osuuden hiihtäjänä kymmenes, 10 kilometrin vapaan hiihtotavan kilpailussa 24:s, 15 kilometrin yhdistelmähiihdossa 30:s ja henkilökohtaisessa perinteisen hiihtotavan sprintissä 37:s.


title: Sylwia Jaśkowiec

text: Jaśkowiec kilpaili maastohiihdon maailmancupissa ensimmäisen kerran Nové Městossa tammikuussa 2004 sijoittuen vapaan hiihtotavan sprintissä 55:nneksi. Ensimmäiset maailmancupin pisteensä hän saavutti helmikuussa 2008 Liberecin 7,6 kilometrin vapaan hiihtotavan kilpailussa, jossa hän sijoittui 27:nneksi. Hänen paras sijoituksensa erillisessä henkilökohtaisessa maailmancupin kilpailussa on neljäs sija, jonka hän saavutti Szklarska Poręban vapaan hiihtotavan sprinttikilpailussa tammikuussa 2014. Tour de Skin 2013–2014 vapaan hiihtotavan prologissa hän sijoittui kolmanneksi.


title: Beckmann-toisiintuminen

text: Beckmann-toisiintuminen on kemiallinen reaktio, jossa oksiimi toisiintuu muodostaen amidin. Beckmann-toisiintuminen on yksi tärkeimmistä tavoista valmistaa synteettisesti amideja. Erityisesti reaktiota käytetään syklisten amidien eli laktaamien synteeseissä. Erityisesti nylonin valmistuksessa tarvittavaa kaprolaktaamia valmistetaan suuria määriä Beckmann-toisiintumisella. Reaktio on nimetty löytäjänsä saksalaisen kemistin Ernst Otto Beckmannin mukaan.


title: Beckmann-toisiintuminen

text: Beckmann-toisiintuminen tapahtuu sekä suoraketjuisille että syklisille oksiimeille. Suoraketjuisten oksiimien tapauksessa tuote on suoraketjuinen amidi ja syklisistä oksiimeista muodostuu syklinen amidi eli laktaami ja samalla renkaan atomien lukumäärä kasvaa yhdellä. Beckmann-toisiintumisessa tarvitaan happokatalyytti. Happo voi olla proottinen, kuten rikkihappo, fosforihappo tai etikkahappo. Myös Lewis-happoja, kuten fosforipentakloridia, sulfuryylikloridia, alumiinikloridia tai rauta(III)kloridia, voidaan käyttää. Myös useat happokloridit ja anhydridit katalysoivat reaktiota.


title: Beckmann-toisiintuminen

text: Beckmann-toisiintumisen ensimmäisessä vaiheessa happokatalyytti protonoi oksiimin hydroksyyliryhmän tehden siitä paremman lähtevän ryhmän. Tämän jälkeen hydroksyyliryhmä poistuu vetenä ja alkyyliryhmä siirtyy, jolloin avoketjuisista oksiimeista muodostuu nitriliumioni ja syklisistä oksiimeista syklinen karbokationi. Tyypillisesti siirtyvä ryhmä sijaitsee trans-asemassa alkuperäisen oksiimin hydroksyyliryhmään nähden. Muodostuva karbokationi tai nitriliumioni hydrolysoituu, jolloin muodostuu amidi.


title: Beckmann-toisiintuminen

text: Jos oksiimin hydroksyyliryhmään nähden trans-asemassa oleva hiiliatomi on kvaternäärinen, eli siihen on liittynyt kovalenttisella sidoksella vain hiiliatomeja, voi tapahtua yhdisteen fragmentoituminen nitriiliksi.


title: Ilkka Ylitalo

text: Ilkka Ylitalo on suomalainen pesäpalloilija, joka edustaa Superpesiksessä pelaavaa Jyväskylän Kiriä, jota hän on edustanut vuodesta 2011 lähtien. Vuodet 2006-2011 Ylitalo edusti kasvattajaseuraansa Pattijoen Urheilijoita sekä Ykköspesiksessä pelannutta Ylivieskan Kuulaa. Ylitalo on ulkopelipaikaltaan koppari. Pelaamissaan 84 Superpesiksen runkosarjaottelussa Ylitalo on lyönyt seitsemän ja tuonut 65 juoksua sekä kerännyt 191 kärkilyöntiä. Pelaamissaan kahdeksassa Superpesiksen pudotuspeliottelussa Ylitalo on tuonut kolme juoksua ja kerännyt 18 kärkilyöntiä.


title: Kornelia Kubińska

text: Kornelia Kubińska (o.s. Marek, s. 3. elokuuta 1985) on puolalainen maastohiihtäjä, joka edustaa AZS AWF Katowicea.


title: Kornelia Kubińska

text: Kubińska kilpaili maastohiihdon maailmancupissa ensimmäisen kerran Düsseldorfissa lokakuussa 2007 sijoittuen vapaan hiihtotavan sprintissä 58:nneksi. Ensimmäiset maailmancupin pisteensä hän saavutti helmikuussa 2008 Liberecin 7,6 kilometrin vapaan hiihtotavan kilpailussa, jossa hän sijoittui 25:nneksi. Hänen paras sijoituksensa henkilökohtaisessa kilpailussa on 23:s sija, jonka hän saavutti Otepään 10 kilometrin perinteisen hiihtotavan kilpailussa tammikuussa 2010.